ТИВ: Уханда 30 дан ортиқ Ўзбекистон фуқаролари бўлиши мумкин » Muzlik.uz - O‘zbekiston yangiliklari\nКоронавирус тарқалган Ухан шаҳрида (Хубэй провинцияси, Хитой) 30 ортиқ Ўзбекистон фуқаролари бўлиши мумкин, дея хабар қилди ТИВ Консуллик-ҳуқуқий департаменти мамлакатнинг Пекиндаги элчихонаси маълумотларига таянган ҳолда. Элчихона маълумотларига кўра, Уханда 250 нафар атрофида Ўзбекистон фуқаролари, асосан олий таълим муассасалари талабари яшайди. Уларнинг нисбатан кўпчилиги семестр якунланганлиги сабабли ватанга қайтишган. Элчихона маълумоти бўйича ҳозирда шаҳарда. Уларга консуллик-ҳуқуқий ёрдам кўрсатиш учун WeChat ижтимоий тармоғида «Ухан 2020 Ўзбекистон» гуруҳи тузилди. Талабаларга хотиржамликни сақлаш, зарурий эҳтиёт ва профилактика чораларига амал қилиш кераклиги тушунтирилди, элчихона консуллик бўлими ходимларининг телефон рақамлари берилди, дейилади хабарда. "Газета.uz"да реклама Қайд этилишича, Ўзбекистоннинг Хитойдаги элчихонаси Хубей провинциясининг Ухан шаҳрида коронавирус тарқалишига оид вазиятни доимий равишда кузатиб бормоқда. Расмийларга кўра, шаҳарда махсус шошилинч штаб жойлаштирилган ва 2020-йил 23-январ соат 10:00 дан бошлаб жамоат транспорти (автобуслар, метро, паромлар ва бошқалар) вақтинча тўхтатилди, аеропорт ва темир йўл стансияларидан чиқадиган рейслар бекор қилинди. Шаҳардан чиқиш йўллари ёпилган. Шаҳарнинг барча транспорт воситалари ҳуқуқни муҳофаза қилиш органлари томонидан назоратга олинган. ТИВ Консуллик-ҳуқуқий департаменти Хитой ҳудудидаги Ўзбекистон фуқароларига зарурат туғилган ҳолатларда мамлакатимизнинг Пекин шаҳридаги элчихонасига (тел.: +8610−6532−6305) ҳамда Шанхай шаҳридаги Бош консулхонасига (тел.: +8621−6307−1896) мурожаат қилишлари мумкинлигини эслатиб ўтади.


Қизғин ва муросасиз баҳслар\nТаиландда ўсмирлар ва қизлар ўртасида давом этаётган халқаро турнирда дунёнинг йигирма мамлакатидан теннисчилар ғолиблик учун куч синашмоқда.\nВенгрия делегацияси учрашувлари\nМамлакатимизга ташриф буюрган Венгрия Республикаси Миллий мажлиси раиси Ласло Кёвер раҳбарлигидаги делегация аъзолари Ўзбекистон Республикаси Олий Мажлиси Қонунчилик палатаси ва Сенатида учрашув ўтказилди.\nТайёр маҳсулот ҳажми ва сифати ошмоқда\nПрезидентимиз Ислом Каримов раҳнамолигида енгил саноатни ривожлантириш, етиштирилаётган хомашёдан қишлоқнинг ўзида тайёр маҳсулот ишлаб чиқаришга алоҳида эътибор қаратилмоқда.\nРуслан Нуриддинов уч карра жаҳон чемпиони!\nПольшанинг Вроцлав шаҳрида оғир атлетика бўйича ўтказилган жаҳон чемпионатида ўзбек полвони Руслан Нуриддинов учта олтин медални қўлга киритди.\n25 октябрь куни Ўзбекистон Рекспубликаси Олий Мажлиси Қонунчилик палатасининг навбатдаги мажлиси бўлиб ўтди.\nАввал хабар қилинганидек, Ўзбекистон Республикаси Президенти Ислом каримов 24-25 октябрь кунлари Минск шаҳрида бўлиб, МДҲ Давлат раҳбарлари кенгашининг навбатдаги мажлисида иштирок этди.\nНаманган вилояти Тўрақўрғон қишлоқ хўжалиги касб-ҳунар коллежида соҳанинг беш йўналиши бўйича етук мутахассислар таёрланмоқда.\nКузги ғалла экиш давом этмоқда\nЖиззах вилоятида келгуси йил ҳосили учун 106,5 минг гектар суғориладиган ва 70 минг гектардан зиёд лалми ер майдонларига "Дўстлик", "Бобур", "Дурдона" каби маҳаллий, "Краснодар-99", "Грация" каби маҳаллийлаштирилган серҳосил буғдой навлари экилди.\nСурхондарё вилояти Жарқўрғон тумани марказида ишга туширилган "Asr" замонавий савдо мажмуаси қишлоқ аҳолиси учун яна бир қулайлик яратди.\nФутболчиларимиз нимчорак финалга йўл олди\nФутбол бўйича Осиё чемпиони - Ўзбекистон ўсмирлар терма жамоаси 17 ёшгача футболчилар ўртасидаги жаҳон чемпионатида муддатидан олдин нимчорак финал босқичига йўлланма олди.\nБухоро вилоятида "Янги авлод - 2013" болалар ижодиёти фестивалининг туман ва шаҳар босқичлари ўтказилмоқда.


Беморларни касалхонага ётқизиш ёки уйда даволаниш масаласи махсус комиссиялар томонидан ҳал қилинади Ўзбекистон янгиликлари\nБеморларни касалхонага ётқизиш ёки уйда даволаниш масаласи махсус комиссиялар томонидан ҳал қилинади\nЎзбекистон, Тошкент – Batafsil.uz ЯА. Коронавирус инфекцияси бўлган беморни касалхонага ётқизиш ёки уйда даволаниши масаласи махсус комиссиялар томонидан кўриб чиқилади. Комиссия таркибига иккита шифокор ва Санитария-эпидемиология назорати маркази ходимлари киритилади. Бу ҳақида мухбиримиз хабар бермоқда.\nКўпгина мамлакатларда коронавируснинг енгил шакли билан касалланган беморлар уйда даволанадилар. 5 июлдан бошлаб ушбу амалиёт Ўзбекистонда ҳам жорий этилди. Бироқ, муҳим бир жиҳатга эътибор бериш керак: беморда касаллик аломатсиз кечган тақдирдагина у касалхонадан ташқарида даволаниши мумкин.\nБеморларни касалхонага ётқизиш ёки уй шароитида даволаш бўйича қарор қандай қабул қилиниши ҳақидаги лавҳа “Ўзбекистон-24” телеканали орқали намойиш этилди.\nТиббиёт фанлари доктори, педиатр Нигора Алиеванинг сўзларига кўра, Санитария-эпидемиология назорати марказига коронавирус билан касалланган аломатсиз бемор тўғрисида хабарнома келиб тушса, комиссия тузилади.\nУнинг таркибига учта мутахассис: юқумли касалликлар бўйича шифокор, участка терапевти ёки педиатр (агар бола касал бўлса), Санитария-эпидемиология назорати маркази ходими киритилади.\nКомиссия беморнинг уйига бориб, вазиятни ўрганади. Агар беморда алоҳида хонада ўзини-ўзи яккалаш ва барча карантин шароитларига риоя қилиш имконияти бўлса, у ҳолда уйда даволанишга рухсат берилади.


16:42 / 07.04.2017\nИш ҳақини ўз вақтида тўлаш ҳар бир компания ва корхона учун муҳим аҳамиятга эга. Бунда бизнеснинг катта-кичиклиги роль ўйнамайди. Хўш, банклар пластик карталарга ўтказилаётган иш ҳақларининг неча фоизини нақд кўринишда тақдим этади. Норма.уз сайти шу масалага ойдинлик киритишга уринган.\nПрезидентнинг 2017 йил 2 февралдаги «Иш ҳақи, пенсия, нафақа ва стипендияларни тўлаш механизмини такомиллаштиришга доир қўшимча чора-тадбирлар тўғрисида»ги қарорига мувофиқ, биз маҳаллий тижорат банклари янги мижозлар (юридик шахслар)га бу борада қандай хизматларни таклиф қилаётганига қизиқдик. Уларга қўнғироқ қилар эканмиз, қуйидаги масалага ойдинлик киритишга ҳаракат қилдик, дейди муаллиф.\n«Янги ишлаб чиқариш корхонаси рўйхатдан ўтиш жараёнини якунлар экан, ўз ҳисобини очиш бўйича банкни танлайди. Бу тўқимачилик корхонаси бўлиб, йиллик маҳсулот айланмаси 1 млрд сўмни ташкил этади, ҳар ойлик иш ҳақи эҳтиёжи 30-35 млн сўмни ташкил этади, нақд пул кирим қилиниши режалаштирилмаяпти».\nАйтиш жоизки, деярли барча тижорат банклари ўз расмий сайтларига эга, унда уларнинг фаолиятига доир маълумотларни олиш мумкин. Анча вақтдан бери таъмирлаш жараёни кетаётган сайтлар бундан мустасно.\nКўплаб банклар юридик шахсларга хизмат кўрсатиш тарифларини эълон қилади. Шу билан бирга, айрим банкларда абонентлик тўлови аниқ белгилаб қўйилган. Мижозга бир нечта тариф режаси тақдим этилади ва мижознинг ўзи қулай ва фойдалироғини танлайди. Шундай банклар ҳам борки, абонентлик тўлови алоҳида ҳисоблаб чиқилади. Бунда, белгиланадиган бадал пул айланмаси ҳажми, экспорт-импорт амалиётлари бор-йўқлиги, инкасса қилинаётган пул ҳажми, ойлик маошга бўлган эҳтиёждан келиб чиқиб белгиланади.\nДебет пул айланмасига доир комиссия белгиланишида ҳам шундай ҳолни кузатиш мумкин. Сўров натижасига кўра, катта айланмага эга мижозлардан 0,2 фоиз, камтарона пул айланмасига эга тадбиркорлик субъектларидан 1 фоизгача хизмат ҳақи олинади. Айрим банкларда ҳар бир бажарилган дебет амалиёти учун суммадан фоиз эмас, белгиланган тўлов олинади. Бунда дебет амалиёти ой якунига кўра ҳисобланмайди, балки айни амалиёт ўтказилаётган вақтдаги тўлов ҳажми ҳисобга олинади. Бундан ташқари, фақат чиқувчи амалиётлар учун ҳақ олинади. Кирувчи амалиётлар бепул амалга оширилади.\nАлбатта, банкларнинг сайтларида эълон қилинмайдиган қуйидаги маълумотлар ойлик маош тўлайдиган юридик шахсларда қизиқиш уйғотиши табиий. Унда тижорат банкларининг «карта/нақд» кўринишада иш ҳақларини беришдаги фоиз нисбати акс эттирилган.\nМаълумотлар 2017 йил март ойи ўрталарига доир\nТаъкидлаш ўринлики, «Трастбанк» ХАБ буюртма асосида маош учун нақд пулни кўпроқ бера оладиган ягона банк эмас. Агар сиз ишчиларингизга кўпроқ нақд пул беришни хоҳлар экансиз, бунинг учун «Трастбанк»ка қўшимча ҳақ тўлашингизга тўғри келади. Бошқа кўплаб банкларда «80/20» нисбатда маош берадиган бўлсангиз, сиздан ҳеч қандай комиссион ҳақ олишмайди.\nСўров вақтида шу нарса аниқланганки, жадвалда кўрсатилган рақамлар якуний ҳисобланмайди. «Ўзингиз тушунасизки, маош тўлашда «карточка/нақд» нисбатига доир саволлар телефон орқали ҳал этилмайди, бунинг учун сиз келинг ва биз барчасини муҳокама қиламиз», – дейишди бир неча банкларнинг пул бўлими ходимлари. Қатор молия идораларида эса, «банк сири»ни рўкач қилиб, телефон орқали бундай маълумотлар тақдим этилмаслигини айтишди.\n«Банк сири тўғрисида»ги қонунга мувофиқ, мижоз ва хизмат кўрсатувчи банк ўртасидаги шартномаларнинг муҳим жиҳатлари банк сири ҳисобланмайди. Мазкур қонуннинг 3-моддасида банк сирига тушунча берилган.\nШу билан бирга, муаллифнинг таъкидлашича, ҳамон нақд пулларни бериш масаласи оғриқли муаммолардан бири бўлиб қолмоқда. Афсуски, ойлик иш ҳақининг нақд қисмини олишга ариза топширилгач, бир неча кундан бир неча ҳафтагача кутишга тўғри келади.\nпластик карта нақд пул\n1 январдан бошлаб “DUET” карталари орқали пул ўтказмалари тўхтатилади


Андижонда ота ўзининг 10 ёшли қизига жинсий ҳаракат қилганликда гумонланмоқда\nАндижон вилоят, Избоскан туман прокуратураси Андижонда 35 ёшли ота ўз қизини 2 йилдан бери ғайриоддий тарзда жинсий зўрлаб келганида айбланмоқда. Бу хабарни вилоят ҳуқуқ-тартибот органлари тасдиқлади.\nМанбаларнинг айтишича, ўзи яшайдиган қишлоқда новвой бўлиб ишловчи 35 ёшли эркак ўзининг 10 ёшли қизига нисбатан "жинсий эҳтиёжини ғайритабиий усулда қондириш" ҳаракатларини қилаётганини қайинсинглиси кўриб қолган. Кейин қайинсингил кўрганларини опасига (зўравон эркакнинг рафиқасига) айтиб берган.\n- Олти ой давомида эрининг шубҳали амалларини пайқаб, қизини жинсий зўрлаб келганига ўзи ҳам тўлиқ амин бўлганидан сўнг, қизнинг онаси эрининг устидан милицияга шикоят қилди, - дейди суҳбатдош.\nИзбоскан туман прокуратураси ўз қизини зўрлаган отага нисбатан Ўзбекистон Жиноят кодексининг 119-моддаси (Зўрлик ишлатиб, қўрқитиб ёки жабрланувчининг ожизлигидан фойдаланиб, жинсий эҳтиёжни ғайритабиий усулда қондириш) бўйича жиноят иши очилганини тасдиқлади. Мазкур моддада 15 йилдан 20 йилгача муддатларга озодликдан маҳрум қилиш кўзда тутилган.\n- Ўгай қизи эмас, ўзининг қизини 2016 йил декабрь ойидан буён зўрлаб келгани аниқланяпти. Сўнгги бор июль ойида каптархонада қизнинг холаси, яъни шу эркакнинг қайинсинглиси кўриб қолган ва опасига айтиб берган. Олдинига қизнинг онаси ишонмаган. Лекин у узоқ вақт эрини пайқаб, гумон қилиб юрган. Ўзи ҳам бунга тўлиқ амин бўлганидан сўнг ўтган ҳафтада милицияга келиб, бор гапни айтиб берди. Бундан ташқари у эркак ўз турмуш ўртоғини ҳам ғайритабиий жинсий алоқага мажбурлаган. Буни ҳам шу аёл ўз кўрсатмасида айтди. Ҳозир бу бўйича жиноят иши очилиб, тергов кетяпти, - деди Андижон ҳуқуқ-тартибот идораларида ишловчи мулозим.\nАндижонда отаси тарафидан жинсий зўрланган 10 ёшли қизнинг шу кундаги аҳволи маълум эмас. Бу ҳақда унинг оиласи журналистларга гапиришни истамади.


UFC 270 турниридан ким қанча ишлаб олди? (тўлиқ гонорарлар рўйхати) / Olamsport.com\nUFC 270 турниридан ким қанча ишлаб олди? (тўлиқ гонорарлар рўйхати)\nТеглар : Сирил ГанФрэнсис НганнуUFC 270\nКалифорния штати Атлетик комиссияси UFC 270 турнири жангчилари учун кафолатланган гонорарлар тўлов ҳужжатини тақдим этди.\nХабарингиз бор, кеча тонгда АҚШнинг Калифорния штати Анахайм шаҳрида UFC промоушенининг 2022 йилдан ўрин олган илк рақамланган турнири ўтказилди. Марказий жангда оғир вазн тоифаси чемпиони Фрэнсис Нганну вақтинчалик камар соҳиби франциялик Сирил Ганни мағлубиятга учратди.\nКутилганидек, айнан шу жуфтликда оқшомнинг энг катта гонорарига эга чиққан. Фрэнсис Нганну 600 000, Сирил Ган эса 500 000 долларга эга бўлган. Эндиликда собиқ UFC чемпиони Брэндон Морено $200 000 билан учинчи ўринга якун ясаб берди. Кеча уни мағлуб этиб, чемпионлик камарини қайтариб олган Дейвесон Фигередо банкдаги ҳисоб рақамини 150 000 долларга бойитиб олди.\nТурнирнинг россиялик ягона вакили Саид Нурмагомедов 50 000 гонорар (шундан 25 000 доллари бонус)га эга чиқди. Унинг рақиби Коди Стэманн 65 000 доллар ишлаб олди. Кеча Нурмагомедов рақибини биринчи раунддаёқ бўғиш усули билан мағлубиятга учратган эди. Ушбу кўрсатилган суммага фақатгина кафолатланган гонорар киритилган. Ҳали жангчилар бонус ва пуллик трансляциялардан тушадиган улушга ҳам эга бўлишади.\nUFC 270. Тўлиқ гонорарлар рўйхати:\nФрэнсис Нганну: $600 000 (бонус ҳисобланмаган)\nСирил Ган: $500 000\nДейвесон Фигередо: $150 000 (бонус ҳисобланмаган)\nБрэндон Морено: $200 000\nМишель Перейра: $100 000 ($50 000 бонус ҳисобланган)\nАндре Фиальо: $12 000\nСаид Нурмагомедов: $50 000 ($25 000 бонус ҳисобланган)\nКоди Стэманн: $65 000\nМайкл Моралес: $20 000 (ғалаба учун $10 000)\nТревин Жайлз: $45 000\nВиктор Генри: $40 000 (ғалаба учун $20 000)\nРаони Барселос: $29 000\nЖек Делла Маддалена: $20 000 (ғалаба учун $10 000)\nПит Родригес: $12 000\nТони Грэвели: $44 000 (ғалаба учун $22 000)\nСаймон Оливейра: $10 000\nМэтт Фревола: $46 000 (ғалаба учун $23 000)\nЖенаро Вальдес: $10 000\nВанесса Демопулос: $24 000 (ғалаба учун $12 000)\nСильвана Гомес Хуарес: $12 000\nЖасмин Ясудавичус: $20 000 (ғалаба учун $10 000)\nКей Хансен: $17 000


Ойлик интернет-тўпламлар янгиланди – эски нархда 5 карра кўп трафик! - Terabayt.Uz\nОйлик интернет-тўпламлар янгиланди – эски нархда 5 карра кўп трафик!\nUcell алоқа оператори яқинда бирйўла иккита хушхабар улашган эди: булардан бири – таълимий интернет-ресурсларга нархланмайдиган кириш муддатининг узайтирилиши бўлса, иккинчиси чиройли рақамлар учун 90 фоизлик чегирмадир. Шунингдек...\nЭнди бўлса мазкур компния ойлик интернет-тўпламлар фойдаланувчилари учун ажойиб хушхабар эълон қилди. Унга кўра, бугун – 2020 йилнинг 9 сентябридан ойлик интернет тўпламлари тўлиқ янгиланмоқда. Уларга киритилган трафик миқдори кўпайиб, нархлар эса пасайган!\nЭътибор берсангиз, олдин 8900 сўмлик энг кичик интернет-тўплам ҳажми 100 мегабайтлик бўлган бўлса, энди айни шу нархга нақ беш баравар катта – 500 мегабайтлик янги тўплам олиш мумкин. Қолган янги тўпламлар ҳам аввалгиларига нисбатан анча арзон тушади.\nКўпроқ трафикли ва қулай нархдаги Ucell интернет-тўпламларини харид қилишга шошилинг! Улардан фойдаланиш шартлари билан батафсил танишиш учун мазкур ҳавола орқали оператор сайтига ўтишингиз мумкин.\n#Ucell #мобил алоқа оператори #мобиль оператор #нархлар #операторлар #Ўзбекистон


АҚШнинг Ашхободдаги элчихонаси 4 январь куни америкалик фуқароларни минтақада кескинлик кучайиб бораётгани тўғрисида огоҳлантирди. Шу боис, элчихона фуқароларга вазиятни баҳолашда эҳтиёткор бўлиш ҳамда кучайтирилган хавфсизлик чоралари кўришни тавсия қилди.\nАҚШ фуқароларига одамлардан ажралмаслик ва ўзига эътибор жалб қилмаслик тавсия этилган.\nАҚШ элчихонасининг огоҳлантириши Яқин Шарқда вазият кескинлашганидан сўнг кузатилди. Бу ҳолат эронлик нуфузли генерал, Ислом инқилоби муҳофазаси корпуси таркибидаги «Ал-Қудс» махсус бўлинмаси қўмондони Қосим Сулаймоний Америка авиазарбаси оқибатида ўлдирилганидан кейин рўй берди. Авиазарба ўтган жума куни эрта тонгда, Қосим Сулаймонийнинг самолёти Боғдодга келганидан кўп ўтмай содир бўлди. Эрон генерал Сулаймонийнинг ўлими учун АҚШдан қасос олишга ваъда берди.\nШанба куни Оқ уй АҚШ 82-ҳаво десант дивизиясидан Яқин Шарққа 3000 аскар юбораётганини эълон қилди. Reuters’нинг Пентагонга таянган ҳолда хабар беришича, бу қарор АҚШга қарши тобора кучайиб бораётган хавф фонида эҳтиёт чораси сифатида қабул қилинган. Қўшинлар бу ҳафта 750 нафар америкалик ҳарбий етиб келган Кувайтга жойлаштирилади.\nШу билан бирга, АҚШ президенти Дональд Трампнинг «Твиттер»да маълум қилишича, агар Теҳрон генерал Қосим Сулаймонийнинг ўлими туфайли америкаликларга ҳужум қилса, унда Қўшма Штатлар «Эрон учун жуда муҳим бўлган» 52та объектга «жуда тез ва жуда кучли» зарба беришга тайёр турибди.\nЭрон ташқи сиёсатидаги бош стратеги, Ислом инқилоби муҳофизлари корпусининг махсус бўлинмаси «Ал-Қудс» қўмондони, амалда Эронда оятуллоҳ Али Хоминаийдан кейинги иккинчи одам саналган Қосим Сулаймоний 3 январь куни Бағдоддаги аэропорт ҳудудида америкалик ҳарбийларнинг дрон орқали берган ракета зарбалари оқибатида ҳалок бўлди.\nҲужум АҚШ президенти Дональд Трампнинг фармойишига биноан амалга оширилди. У Сулаймоний дунёнинг биринчи рақамли террорчиси бўлгани ва миллионлаб кишиларнинг ўлими учун жавобгарлигини айтиб ўтди. Трамп Сулаймонийнинг ўлдирилиши урушнинг бошланиши эмас, урушнинг якунланиши бўлганини қайд этиб ўтди.


Инфографика: 2021 йил Ўзбекистоннинг МДҲ давлатлари билан савдоси — Review.uz\nРеспублика ташқи савдо айланмасининг учдан бир қисми ёки 37,7%и МДҲ давлатларига тўғри келади.\n2021 йилнинг январь-декабрь ойларида, Ўзбекистон Республикаси ташқи савдо айланмасининг учдан бир қисми ёки 37,7%и МДҲ давлатларига тўғри келиб, ташқи савдо айланмасидаги 2020 йилнинг мос даврига нисбатан улуши 5,1%га кўпайган. Бу ҳақда Давлат статистика қўмитаси хабар қилди.\nБошқа хорижий давлатларнинг ТСАси 2021 йилнинг январь-декабрь ойларида 2020 йилнинг мос даврига нисбатан 5,1%га камайди ва жами ТСАдаги улуши 62,3%ни ташкил этди.\nЎзбекистон Республикасининг МДҲ мамлакатлари билан ташқи савдо айланмаси 2021 йил январь-декабрь ҳолатига кўра 15,9 млрд.долларни ташкил этди. Шундан экспорт – 5 407,6 млн.долларга етган бўлса, импорт – 10 460,2 млн.доллар қийматида қайд этилди.\nЎзбекистон Республикасининг МДҲ мамлакатлари билан ташқи савдо айланмасининг энг юқори ҳажмлари Россия Федерацияси (47,4%), Қозоғистон (24,6%) ҳамда Қирғиз Республикаси (6,0%) давлатлари билан қайд этилди.


Anons.Uz - Ўзбекистон Президенти Сеул мэрини қабул қилди\n04.07.2017 11:13 / Сиёсат / 287\nСеул шаҳри мэри Президентимизга Корея Республикаси Президенти Мун Чжэ Иннинг ушбу мамлакатга жорий йил давомида давлат ташрифи билан бориш таклифини шахсан топшириш учун Тошкентга келган.\nДавлатимиз раҳбари таклифни мамнуният билан қабул қилар экан, бугун Ўзбекистон билан Жанубий Кореяни дўстлик ришталари, ўзаро манфаатли ҳамкорлик ва стратегик шериклик муносабатлари мустаҳкам боғлаб турганини алоҳида таъкидлади.\nКорея Республикаси мамлакатимизда саноат ва инфратузилмани диверсификация ва модернизация қилишга доир устувор дастурларни амалга оширишда анъанавий етакчи инвестицион ва технологик шерик ҳисобланади. Жанубий Кореянинг етакчи компаниялари ва банкларининг 7 миллиард доллардан зиёд инвестициялари жалб этилган ҳолда иқтисодиётимизнинг турли тармоқларида ўнлаб йирик лойиҳалар амалга оширилди ва амалга оширилмоқда.\nИлмий-техник, маданий-гуманитар, тиббиёт ва таълим соҳаларида ўзаро муносабатлар кенгаймоқда.\nЎзаро яқин ҳамкорликнинг бугунги юксак босқичига кўп жиҳатдан олий даражадаги мунтазам мулоқотлар туфайли эришилди.\nУчрашувда бугун қабул қилинган "Йўл харитаси"га мувофиқ биродарлашган шаҳарлар – давлатларимиз пойтахтлари Тошкент ва Сеул ўртасида амалий ҳамкорликни ривожлантириш масалалари ҳам муҳокама этилди.\nЗамонавий технологияларни кенг қўллаш асосида шаҳарни бошқариш, транспорт тизими ва уй-жой коммунал хўжалигини ривожлантириш бўйича самарали тизимни ташкил этиш соҳасида Жанубий Кореянинг илғор тажрибасидан фойдаланиш масаласига алоҳида эътибор қаратилди. Шаҳарсозлик, архитектура ва ландшафт дизайни соҳаларида ўзаро фаол ҳамкорлик қилиш муҳимлиги қайд этилди.\nМамлакатларимиз пойтахтлари ўртасида ўзаро манфаатли ҳамкорликнинг истиқболли лойиҳа ва дастурларини тайёрлаш ва амалга ошириш мақсадида мунтазам ташрифлар алмашиш тўғрисида келишувга эришилди.\nЎзбекистон 1-ярим йилликда 123,36 мингта кириш визаларини берди" Чоршанба, 02.08.2017 01:45\nМДҲ Ҳукумат раҳбарлари кенгаши мажлиси ноябрда Тошкентда бўлиб ўтади" Сешанба, 25.07.2017 12:52\nАбдулазиз Комилов «Россия-24» телеканалига интервью бери" Сешанба, 25.07.2017 12:51\nСанкт-Петербургда Ўзбекистон Бош консуллиги очилади" Пайшанба, 20.07.2017 03:06\nШавкат Мирзиёев: асосий мақсадимиз – одамларга барча зарур қулайликларни яратишдир" Сешанба, 11.07.2017 12:26


Тошкент фастфуд кафеларига масаллиқ тарқатаëтган цехдаги антисанитарияга ким чора кўради?\nТошкентдаги фастфуд тармоқларига нон ва гўшт етказиб берадиган Green Burger МЧЖсига қарашли цехда жорий ой олингани айтилаëтган бу суратни бургер қиймасига ишлатиладиган гўштнинг антисанитария ҳолатида сақланаëтгани акс этган.\nОзодликка Тошкент шаҳар Юнусобод туманидаги кичик саноат зонаси ҳудудида жойлашган Green Burger масъулияти чекланган жамияти цехидан олингани иддао қилинган расмлар юборилди. Уларда Тошкентдаги аксар фастфуд тармоқларига полуфабрикат тарқатадиган цехдаги қўрқинчли антисанитария манзараси акс этган.\nБу суратлар¸ уларни Озодликка ўз шахси очиқланмаслиги шарти билан жўнатган Тошкент ҳокимият тизимида ишловчи мулозимнинг айтишича¸ жорий ойда олинган.\nОзодлик суҳбатлашган Юнусобод туман солиқ идораси¸ статистика бўлими¸ Юнусобод туман ДСЭНМ - Давлат санитария эпидемиология назорат маркази¸ шунингдек, "Юнусобод кичик саноат зонасини бошқариш дирекцияси" мазкур ҳудудда Green Burger номли МЧЖ фаолият юргизаëтгани ва унинг пойтахтдаги фастфуд тармоқларига полуфабрикат етказиб бериш билан шуғулланишини тасдиқлади.\nGreen Burger МЧЖга қарашли цехни бевосита бориб кўрган бу тошкентлик расмийнинг айтишича¸ бу хусусий корхона Тошкентдаги қатор фастфуд ресторан ва кафеларига бургер учун қийма ва булочка¸ шунингдек, лаваш нон тарқатади.\n“Бу МЧЖдаги аҳволни ҳамма билади¸ неча марта тушунтириш ëздирилган¸ жаримага тортилган¸ лекин ўша-ўша даҳшатли аҳвол давом этаяпти. Ë бу МЧЖнинг ортида кимлардир турипти¸ ëки булар пул билан текширувчиларнинг оғзини ëпиб келаяпти. Бу орада кўпинча болаларини фастфудга олиб кираëтган оддий халқ нимани еëтганини ўзи ҳам билмай¸ ҳар хил касал орттириб юрипти. Бу цехдаги аҳволни кўргандан кейин¸ умуман фастфудга кирмай қўйдим! Одамларни бургер ва лавашларнинг қайси шароитда қилинаëтганидан огоҳлантиришингизни сўрайман”¸ дейди суратларни Озодликка тақдим этган Тошкент шаҳар ҳокимияти мулозими.\nТошкентдаги бургер ва лавашлар ортидаги манзара\nОзодликка Тошкент шаҳар Юнусобод туманидаги Юнусобод кичик саноат зонаси ҳудудида жойлашган Green Burger масъулияти чекланган жамиятига қарашли экани айтилаëтган цехдан олингани иддао қилинган расмлар юборилди. Уларда Тошкентдаги аксар фастфуд тармоқларига полуфабрикат тарқатадиган цехдаги қўрқинчли антисанитария манзараси акс этган.\nДавлат санитария эпидемиология назорат марказида "назорат ваколати йўқ"\nОзодлик Green Burger МЧЖдаги антисанитария вазиятининг ўзгаришсиз давом этиб келаëтгани ҳақидаги шикоятга изоҳ сўраб¸ Юнусобод туман Давлат санитария эпидемиология назорат маркази мутасаддилари билан боғланди.\nЎз шахси очиқланмаслигини сўраган марказнинг етакчи мутахассиси Озодлик билан микрофонсиз суҳбатда¸ президент Шавкат Мирзиëев назорат тизимларини хусусий бизнесни текшириш ваколатидан маҳрум қилгани ортидан¸ тадбиркорлар санитария эпидемиология назорат марказини "бир тийинга олмай қўйишган"ини билдирди.\n“Бу МЧЖ ҳудудига мутахассисларимиз охирги марта июнь ойида шахсан туман прокурорлари билан биргаликда боришган. Аниқланган ҳамма камчиликларни прокурорга ëзиб берганмиз. Ҳозир ҳамма ваколат прокуруратурада. Бу ҳолат бўйича биз эмас¸ улар чора кўриши мумкин¸ агар истаса. Лекин бирор чора кўрилганидан хабаримиз йўқ ҳозиргача. Ҳаммаси туман прокурорига справка қилиб берилган. Аҳвол ҳақиқатан ҳам антисанитария – сув йўқ¸ махсус кийими йўқ ишчиларида. Умумий овқатланиш шохобчасида ишловчилар ҳар ярим йилда бир марта тўлиқ медосмотрдан ўтиши керак. Булар умуман медосмотрдан ўтмасдан ишлаб ëтишипти”¸ дейди Юнусобод туман санитария эпидемиология назорат маркази мутасаддиларидан бири.\nБу суҳбатдош¸ Тошкентдаги колбаса цехларига Хоразмдан мунтазам равишда эшак гўшти олиб келиниб¸ колбасага қўшилганига оид шов-шувлик жиноий ишларидан кейин ҳам¸ умумий овақатланиш шохобчаларидаги умумий вазият¸ хусусан¸ уларнинг қандай санитария шароитида ҳозирланиб¸ уларга нима маҳсулот қўшилаëтганини текширишнинг имкони бўлмаётганини таъкидлади.\n“Колбасага эшак гўшти қўшилган¸ дейишди. Бургер ва лавашга ўлган мол¸ ëки куйдиргига чалинган молнинг гўшти қўшилмаганига ким кафолат беради? Ҳеч ким. Овқатланиш жойлари¸ уларга масаллиқ тайëрлаëтган цехлардаги вазият ҳозир жуда ëмонлашган"¸ деди Озодлик суҳбатлашган марказ мутахассиси.\n“Тадбиркорлар санэпидмарказнинг гапини бир тийинга олмай қўйган. Ҳозир ҳамма тадбиркор туман ҳокимлигидаги Ягона дарича орқали рухсатнома олиб¸ иш бошлаяпти. Олдинлари умумий овқатланиш соҳасида бизнес бошламоқчи бўлган тадбиркор¸ санитария қоидаларига жавоб берадиган шароит қилиб¸ бизнинг талаб-тавсияларимизга амал қиларди. Ҳозир на очишда бизнинг ролимиз бор¸ на очгандан кейин текширишга бора оламиз – эшигини ҳам очмайди бизга. Билганини қилиб¸ очиб¸ ишлаб ëтипти”¸ деди Юнусобод туман санитария эпидемиология назорат маркази мутасаддиларидан бири.\nПрокуратура нима дейди?\nОзодлик Тошкент шаҳар Юнусобод туманидаги Юнусобод кичик саноат зонаси ҳудудида жойлашган Green Burger МЧЖдаги антисанитария вазиятига оид мазкур туман Давлат санитария эпидемиология назорат маркази томонидан берилган билдиришнома юзасидан чора кўрилган-кўрилмаганини ўрганиш мақсадида Бош прокуратура матбуот хизматига мурожаат қилди.\nСўровни қисқа фурсатга ўрганишга ҳаракат қилган матбуот хизматининг билдиришича¸ мазкур цехдаги антисанитарияга оид Озодликка билдирилган шикоятлар асосида вазият ўрганилмоқда ва Юнусобод прокуратураси¸ шахсан шаҳар прокурори бу ҳолатни назорат остига олган.\n"МЧЖга нисбатан истеъмолчилар ҳуқуқларини ҳимоя қилиш нуқтаи-назаридан қонун доирасидагина иш тутилади”¸ дейилади Озодликка Бош прокуратура матбуот хизмати билдирувида.\nТирик товуқлар қайноқ сувга ташлаб овқат қилинадиган ошхона устидан жиноят иши очилди


ЎзА - Қизларга спорт кийимлари топширилди\n15.03.2017 19:30 Чоп этиш версияси\nНавоий вилоятидаги умумтаълим мактаблари, академик лицей ва касб-ҳунар коллежларининг спорт билан мунтазам шуғулланаётган ўқувчи-қизларига Президент совғаси – спорт либослари топширилди.\nТадбирда вилоят ҳокими ўринбосари, вилоят хотин-қизлар қўмитаси раиси Н.Содиқова ва бошқалар мамлакатимизда спортнинг оммавийлигини ошириш, айниқса, болалар спортини ривожлантиришга қаратилаётган доимий эътибор юксак самаралар бераётганини таъкидлади. Биринчи Президентимиз ташаббуси билан ташкил этилган Ўзбекистон Болалар спортини ривожлантириш жамғармаси маблағлари ҳисобидан юртимизда муҳташам спорт иншоотлари бунёд этилиб, замонавий жиҳозланмоқда. Умумтаълим мактаблари, ўрта махсус, касб-ҳунар таълими муассасалари ўқувчилари ва олий ўқув юртлари талабалари ўртасида уч босқичли спорт мусобақалари ўтказиш изчил йўлга қўйилди.\nПрезидентимиз Шавкат Мирзиёевнинг жорий йил 15 февралдаги “Маданият ва спорт соҳасида бошқарув тизимини янада такомиллаштириш чора-тадбирлари тўғрисида”ги фармони бу борадаги ишлар кўламини янада кенгайтиришга хизмат қилмоқда.\nВилоятдаги 4 минг 657 спортчи қизга маҳаллий ишлаб чиқарувчилар томонидан тайёрланган спорт кийимлари топширилди. Спортчи қизлар ўз қувончи ва миннатдорлигини кўргазмали чиқиш ва бадиий дастурлар орқали намоён этди.\n– Сузиш спорти билан мунтазам шуғулланаман, – дейди Навоий шаҳридаги 18-умумтаълим мактаби ўқувчиси Зебинисо Каримова. – Президентимиз совғасини олганимдан жуда хурсандман. Келажакда сузиш бўйича Осиё ва жаҳон чемпиони бўлиш, юртимизни халқаро миқёсда шарафлаш менинг олий мақсадимдир.


Мирзиёев жаҳон чемпионатининг очилишига ўғли ва набирасини олиб борди\n24 январ 2021, Тошкент вақти: 14:31\nМирзиёев ўғли Миралишер ва набираси Миромон билан жаҳон чемпионатининг рамзи – бўри “Забивака” олдида суратга тушди. Фотосурат муаллифи: Ўзбекистон президенти матбуот хизмати.\nПрезидент матбуот хизматининг 14 июнда билдиришича, Мирзиёев “Внуково-2” халқаро аэропортида “футбол байрамига хос кўтаринки муҳитда кутиб олинди”.\n“Таомилга кўра, президентни футбол бўйича 2018 йилги жаҳон чемпионатининг рамзи – бўри “Забивака” қарши олди. Шавкат Мирзиёев “Мундиал”нинг расмий тўпига дастхат қўйди”, -дейилади хабарда.\nМирзиёев ўғли Миралишер ва набираси Миромон билан бўри “Забивака” ёнида суратга тушди.


Аброр ПИРРИЕВ: "Ҳамма нарсада меъёр бўлиши лозим" / CHAMPIONAT.asia\n12:25Роналдиньонинг 10та энг чиройли голи (ВИДЕО) 10 12:03Месси пенальтидан гол уролмаган баҳсда "Эспаньол" ғалаба қозонди (ВИДЕО) 12 12:01Спортчилар ижтимоий тармоқларда 1 11:57Андижонда “Келажагимиз умидлари” футбол фестивали бошланди 0 11:56Германия зўр футболчиларни чиқаришдан зерикди. Энди улар яхши мураббийларни етиштириб бермоқда 10 11:48Омар Моманидан янги карикатура: Карлос Тевез Хитойда 7 ой "дам олди" 15 11:45Olamsport: Ўзбек аралаш қоидалар жангчиси яна октагонга қайтмоқда, спорт Шимолий ва Жанубий Кореяни бирлаштирадими? 0 11:35ПСЖ мухлислари "Дижон"га қарши баҳсда 4та гол урган Неймарга хуштак чалишди 7 11:12"Реал"нинг кўпчилик мухлислари Роналду клубдан кетишини исташмоқда 36 10:42Бускетс "Барселона" мағлубияти ҳақида: "Бу кун келишини билардик" 26 10:39Бахтиёр Намозов: "Пляж футболида ҳам худди катта футболда бўлгани сингари ҳакамлик борасида рақобат кучли" 2 10:00Бу трансферларни барча кутмоқда ФОТО 19 09:40Дунёнинг энг қиммат дарвозабонлари 31 09:21"Насаф" Албания клуби билан дуранг ўйнади 17 09:01"Локомотив"нинг ОЧЛ-2018даги рақиби БАА Суперкубоги учун баҳс юритади 1\nАброр ПИРРИЕВ: "Ҳамма нарсада меъёр бўлиши лозим"\nЮртимизда футболга эътибор ошиб, вақт ўтган сари янги майдонлар қурилмоқда. Тўғри, қанча қурилмасин, унга талаб яна-да ошиб бораётгани ҳам бор гап.\nКеч тушиб, ишдан қайтаётганингизда бу майдонларда жавлон уриб футбол ўйнаётганларни ҳам, четда турганча навбат кутаётганларни ҳам кўришингиз мумкин. Турли вилоят, туман ва қишлоқларда қурилаётган бу майдонлар кўзни қувонтиради, албатта. Иш вақти якунлангач, дўстлар, ошна-оғайнилар билан чиқиб, бир соат-ярим соат тўп суриш - киши завқини ошириш баробарида соғлом турмуш тарзини мустаҳкамлашга ҳам ҳисса қўшиши тайин. Аммо ҳар нарсада бўлгани каби бунда ҳам бир жиҳатга эътибор қаратиш керак - меъёрга.\nАйнан шу меъёрга амал қилмаслик оқибатида спорт билан шуғулланиш орқали салоаматликка наф келтириш ўрнига жароҳатланиш ҳеч гап эмас. Футболга ҳавас қилиб, неча йиллар югурмагандан сўнг «Бир ўйнаб қўяйлик» қабилида майдонга тушиб, танасини зўриқтириб қўйган, жароҳатланганлар орасида айтайлик, танишларимиз ҳам бор. Ким футбол ўйнамасин, биринчи ва иккинчи ўйинлардан сўнг камида икки кун оёқлари зирқираб, танаси оғриб юради. Бу борада маълумот ва маслаҳат олиш учун Ўзбекистон миллий жамоаси шифокори Аброр Пирриевни Interfutbol газетаси мухбирлари суҳбатга тортди. Ушбу интервьюни эътиборингизга ҳавола этамиз.\nФУТБОЛ ЎЙНАНГ - ДАДИЛ БЎЛИНГ!\n- Ҳозирда футбол ўйнашни ҳавас қилиб, бирдан майдонга тушганча, танасини зўриқтириб қўйганлар кўп учрайди. Шифокор сифатида бундай инсонларга қандай маслаҳат берган бўлардингиз?\n- Футбол ўйнашдан олдин бир нарсага аҳамият қаратиш керак. Кўпинча анча вақтдан буён жисмоний машқлар бажармаган ва ҳали танасини чиниқтирмаган инсонлар ҳам бирдан футболни бошлаб юборадилар ва жароҳатланадилар. Футбол ўйнашни ҳавас қилганлар бир нарсани билиб олишлари керак - профессионал спортчилар билан тенглашиб бўлмайди. Уларнинг касби шу ва таналари ҳам 90 дақиқа тўп суриш учун мослашган бўлади. Кун давомида офис ёки дўконда ўтириб, кейин майдонда бирданига 1,5-2 соат ўйнаш мумкин эмас. Бундай ҳолатда тана зўриқиши, жароҳатланиш эҳтимоли ошади. Шунинг учун меъёрни билиш лозим. Кўпчилик биринчи ўйинидаёқ ҳисобга аҳамият қаратади ва «ғалаба» қозониш учун жон-жаҳди билан соатлаб югуради. «Профессионал футболчи 90 дақиқа ўйнайди-ку» қабилида ўйлаб, бошқалар ҳам шундай қилишлари шарт эмас. Футбол ўйнашни энди бошлаган инсонлар ўйиндаги ҳисоб эмас, тана имкониятларига қараб тўп суришлари керак. Ортиқча югуриш ва зўриқиш оқибатида футбол майдонидаги «ғалаба» организмингиз учун «мағлубият» бўлиб қолиши ҳеч гап эмас.\n- Майдонга тушиш олдидан нималарга эътибор бериш лозим?\n- Футбол - кун давомида ақлий меҳнат билан шуғулланган кишилар учун ҳордиқ олишнинг энг яхши йўлларидан бири. Айнан шу сабабга кўра, бугунги кунда ҳаваскор футболчилар кўпайиб бормоқда ва бу жуда яхши ҳолат. Футболдан ташқари, волейбол ёки баскетбол билан ҳам шуғулланиш мумкин. Аммо ҳар доим бир нарсага эътибор бериш керак, ҳеч қачон бирданига тўпга ташланиш яхшиликка олиб келмайди. Спорт майдонига етиб келгач, энг аввало, чигалёзди машқларини бажариш лозим. Жисмоний зўриқишга ўрганмаган мушаклар бирдан оғир ишни бажарса, шикастланиши аниқ. Шунинг учун майдонга тушиб бироз югуриб олгач, имкон қадар танадаги ҳар бир мушак учун мўлжалланган чигалёзди машқларини бажариш мақсадга мувофиқ. Камида 10 дақиқа давомида шундай машқларни бажаргач, секин-асталик билан тўп тепишга ўтиш мумкин. Тўп билан олиб бориладиган машқларни ҳам 5-10 дақиқа бажариш тавсия этилади. Шундан сўнг футбол ўйинига киришса бўлади. Аммо бу билан соатлаб тўп тепиш мумкин, демоқчи эмасман. Бошловчи футболчилар учун 15 дақиқадан икки бўлим ўйнаш кифоя қилади. Кейинчалик ўйин вақтини ошириб бориш мумкин.\n- Зўриқиш натижасида ўзини уринтириб қўйганларга нималарни тавсия этасиз?\n- Бу ўринда жароҳат ҳолатини инобатга олиш зарур. Агар жиддийроқ бўлса, албатта, шифокор кўригига бориш лозим бўлади. Баъзи ҳолатларда ҳатто рентгенга тушишга тўғри келади. Чунки ҳар қандай ҳолатлар рўй бериши мумкин. Футбол - жароҳатларга мойил ўйин. Эҳтиёткорона ҳаракат қилиш талаб этилади. Қалтис бир қадам ташлаб қўйсангиз ҳам, оқибати оғир бўлиши хавфи бор. Агар чиниқмаган тана бироз зўриқтириб қўйилган бўлса, озгина дам бериш орқали шикастланган жойни ўзига келтириш мумкин. Орадан маълум фурсат ўтгач, мушак ва пайлардаги оғриқ ўтиб кетади. Шундан сўнг футбол ўйнаш олдидан эҳтиёт бўлиш ва чигалёзди машқларига катта эътибор қаратиш шарт. Ҳеч қачон бирдан футбол ўйнаб кетиб бўлмайди. Ҳатто йиллар давомида футбол ўйнаб юрган киши ҳам аввал чигилёзди машқларини ўташи шарт.\nТОНГДА ЮГУРСАММИКАН, ЁКИ ТУНДА?\n- Спорт билан шуғуллана бошлаган ёшлар кўпинча югуриш машқларига зўр берадилар. Улар орасида машғулотларни эрталаб тонгда олиб бориш лозимлигини айтадиганлар ҳам, кечки вақт югуришни маъқул кўрадиганлар ҳам бор. Медицина нуқтаи-назаридан қараганда, қай бири афзал?\n- Барчаси тананинг функционал ҳолатига боғлиқ. Масалан, йиллар давомида наҳорда югуриб ўрганган, танасини шунга мослаган инсонлар бор ва уларга нисбатан таъқиқ қўйиб бўлмайди. Аммо энди спорт билан шуғуллана бошлаганлар учун машғулотлар вақти сифатида эрта тонгдан кўра, тушдан кейинги вақтни тавсия қилган бўлардим.\n- Бунга сабаб нимада?\n- Жуда оддий, эрталаб киши организми ҳали мудроқ ҳолатда бўлади. Тўлиқ уйғониб олмагунга қадар жисмоний зўриқишга берилиш яхши эмас. Тушдан сўнг эса организм батамом ишга тушиб кетади ва бемалол машқ ўташ мумкин.\nЮГУРГАНДАН ЮРГАН ЯХШИ!\n- Баъзан ёши катта инсонлар ҳам спорт билан шуғулланишни истаб қоладилар. Ўз соғлигини спорт орқали яхшилашни ният қилган бундай инсонларга ҳам маслаҳат берсангиз...\n- Шу жойда яқинда олиб борилган тиббий тадқиқот хулосасини келтириб ўтаман. Аслида инсон соғлиги учун югуриш эмас, балки юриш энг фойдали машғулот ҳисобланади. Айниқса, ёши 40дан ошган кишилар учун бирдан жиддий тарзда спорт билан шуғулланиш фойда ўрнига зарар келтириши мумкин. Хусусан, агар бирор хасталикдан сўнг ўзига келиб олиш учун спорт билан шуғулланишни мақсад қилган бўлса хатарли. Киши организми учун хасталикдан сўнг тикланиш вақтида сайрдан фойдалироқ нарса йўқ. Яхши биласиз, йирик шаҳарлар марказларида ҳам катта майдонга эга хиёбонлар бор. Бундай масканлар бекорга қурилмайди. Айнан шундай гўшаларда юриш орқали инсон ўз саломатлигини яхшилаши мумкин. Гуллар, дарахтлар, яшиллик, тоза ҳаво, манзара киши руҳиятига ҳам, жисмоний ҳолатига ҳам яхши таъсир кўрсатади. Тиббий хулосалар шуни кўрсатмоқдаки, югуришдан кўра, юриш киши организми учун фойдалироқ. Юриш орқали юрак, қон-томир, ички органлар фаолияти яхшиланади. Шунинг учун газета ўқувчиларига кўпроқ сайр қилишларини маслаҳат бераман.\n- Ёш ўтган сари жисмоний зўриқишдан эҳтиёт бўлиш керак, демоқчимисиз?\n- Агар шаклланган, чиниққан организм бўлса, зўриқишлардан қочмаслик мумкин. Аммо ҳали спорт билан мутлақо шуғулланмаган кимсаларнинг эҳтиёт бўлишлари мақсадга мувофиқ. Албатта, бу билан уларни умуман спортдан четлаб қўймоқчи эмасмиз. Шунчаки, ўзларига қараб, шошмасдан ишларини бажарсалар яхши бўлади. Бирор муаммо туғилган тақдирда, дарҳол шифокор билан маслаҳатлашлари шарт.\n- Овқатланиш тартиби ҳақида нима дейсиз? Спорт билан шуғулланган инсон қандай таомланиши керак?\n- Нафақат спорт билан шуғулланганда, балки ҳар доим ҳам битта «олтин қоида»га амал қилиш лозим. Яхши биламизки, бизнинг овқатланиш тизимимиз асосан уч қисмга бўлинган - нонушта, тушлик ва кечки овқат. Яна шунга эътибор қаратиш лозим, бизнинг менталитетимизда нонушта ва тушликдан кўра, кечки овқатга кўпроқ урғу берилади. Шу одатимиз яхши эмас. Аслида кун давомида таомланишимизни фоизлар мисолида тақсимлаб чиқсак, нонуштада 25-30, тушликда 40-50, кечки овқат маҳали эса яна 25-30 фоиз овқатни истеъмол қилишимиз лозим. Бунинг ўрнига биз баъзан кечки овқат маҳали деярли 60 фоиз таом еб оламиз. Уйқуга ётиш олдидан бундай овқатланиш яхшиликка олиб келмайди.\n- Футбол ўйинидан қанча муддат олдин таомланиб олиш мақсадга мувофиқ?\n- Профессионал футболда учрашув бошланишига камида 4 соат қолганида, овқатланилади. Тушки овқат билан футбол учрашуви орасида 4-5 соатлик тафовут бўлади. Бу вақт ичида истеъмол қилинган таом тўлиқ ҳазм бўлиб, ўйин давомида ортиқча қийинчилик туғдирмайди. Акс ҳолда, майдонга тушган футболчи ошқозонидаги оғирликдан бўғриқиб, кекириб, чарчаб кетади. Бунинг оқибатида жиғилдон қайнаши ва бошқа хасталиклар келиб чиқади.\n- Баъзиларнинг айтишларича, оч қоринга ҳам футбол ўйнаб бўлмайди, шунинг учун ўйин бошланишига икки соат қолганида, овқатланиб олиш мумкин экан...\n- Йўқ, футбол ўйинидан камида 4 соат олдин овқатланиш лозим. Тўғри, ҳаваскор футболчилар ўйин бошланишига 2 соат қолганида, енгил тамадди қилиб олишлари мумкин. Бунда нимани назарда тутмоқдаман - қаҳва ёки чой ва печенье. Ортиқча нарса керак эмас. Ёки мевалардан тановул қилиш зарар қилмайди. Агар сиз ишдан чиқиб, дўстларингиз билан футбол ўйнашга келишиб олган бўлсангиз, енгилгина тановул қилиб олишингиз ва икки соатдан сўнг майдонга тушиб, тўп тепишингиз мумкин. Аммо зинҳор «чойхона палов»дан сўнг футбол ўйнашни одат қилманг!\n- Шундай бўладики, ишдан чиқиб, футбол ўйнагач, вақт алламаҳалга боради ва уйга қайтгач, кечки овқат ейишга тўғри келади...\n- Бу ҳам яхши одат эмас. Агар вақт жуда кеч бўлиб кетса, овқат ўрнига енгил тамадди билан чекланиш шарт! Сут, қатиқ, мева-чева, тарвуз - мана шулар билан енгил таомланиш кифоя қилади. Акс ҳолда, сиз футбол ўйнаб соғлигингизни мустаҳкамлаш ўрнига унга путур етказасиз. Кечки соат 22:00да тўйиб овқатланган одам орадан икки соат ўтар-ўтмас ухлашга ётади. Табиийки, бундай ҳолатда кишида ошқозон-ичак касалликлари, семиришга мойиллик бошланади. Кейин, овқатланиб ухлаган кишининг уйқуси ҳам яхши бўлмайди. Алоқ-чалоқ тушлар кўради, дам олмасдан, тунни қийналиб ўтказади. Бундай ҳолат эса киши руҳиятига ҳам таъсир ўтказиши турган гап.\n- Бундай асоратлардан сақланиш учун нимага эътибор қаратиш керак?\n- Яхши кун тартибини тузиб олиш кифоя. Масалан, сиз ҳафтасига икки ёки уч кун футбол ўйнаб турасиз. Ўша кунларни ўзингизга маъқул келадиган ҳолатда режалаштиринг. Ишга соат нечада борасиз, қачон тушлик қиласиз, қай вақт футбол ўйнайсиз ва кечки овқатга нималарни истеъмол қиласиз - барчаси қатъий график остида турса, спорт соғлигингиз гарови бўлиши та-йин.\n- Аброр ака, терма жамоа шифокори экансиз, табиийки, бевосита касбингизга алоқадор саволлар ҳам берилади. Айтингчи, Азиз Ҳайдаров нима сабабдан Иорданияга қарши кечган учрашувларда майдонга тушолмади?\n- Азиз терма жамоа йиғинига биринчилардан бўлиб етиб келганди аслида. Аммо келган вақтидаёқ тиззасида жароҳат бор эди. Бу ҳақда «Ал-Шабаб» клуби тиббиёт хизматидан тегишли ҳужжат ва тиббий хулосалар ҳам олиб келинди. Шуларга асосланган ҳолда биз ҳам уни тиббий кўрик ўтказдик. Натижада ҳақиқатан ҳам, жароҳати борлигини аниқладик ва уни сафарда ўтган учрашувда майдонга тушмаслиги ҳақида келишиб олдик. Лекин Азизнинг Тошкентда ўтган учрашувда майдонга тушишига умид қилаётгандик, аксига олиб, у шамоллаб қолди. Иссиқ ўлкадан келгани туфайли салқин иқлимга мослашишда қийинчиликка учради, шекилли. Хуллас, энди жароҳатдан тузалган футболчини майдонга тушириб, таваккал қилишни истамадик. Чунки жароҳатланган мушаклар грипп натижасида тикланишга улгуролмай қолади ва арзимаган тўқнашув ҳам ёмон оқибатларга олиб келиши мумкин. Шуларни ҳисобга олган ҳолда Ҳайдаровни асрашга қарор қилдик.\n- Аммо у орадан 3-4 кун ўтгач, «Ал-Шабаб» таркибида майдонга тушди...\n- Боя айтганимдек, Ҳайдаров Тошкентда кечган учрашувда майдонга тушиши мумкин эди, аммо гриппга учрагани бунга халал берди. Ўз клубига қайтиб боргач, шамоллаши тузалиб, майдонга тушишга тайёр бўлган ва уни таркибга киритишган. Бунинг ажабланарли жойи йўқ. Агар Иорданияга қарши ўйин сал кейинроқ ўтказилганида, Азиз миллий жамоа сафида ҳам ўйнарди, эҳтимол...\n- Ўзбекистон терма жамоаси шу ой Вьетнамга қарши ўйин ўтказади. Таркибда жароҳатланганлар йўқми?\n- Бу ҳақда ҳозирча ҳеч нарса деёлмайман. Қачонки, таркиб йиғилса, футболчиларнинг ҳолатларини кўргачгина бу саволга бафуржа жавоб беришим мумкин.


Ўзбекистонликларнинг табиий газ бўйича қарздорлиги 500 млрд сўмдан ошган – Газета.uz\nЎзбекистон бўйлаб 1,2 миллиондан ортиқ истеъмолчининг табиий газдан фойдаланганлик учун 501,6 млрд сўм миқдоридаги дебиторлик қарздорлиги мавжудлиги маълум қилинди.\nLotinchada 16 октябр 2021, 12:48 Жамият\nБугунга келиб ўзбекистонликларнинг газдан қарзи 500 млрд сўмдан ошган. Бу ҳақда «Ҳудудгазтаъминот» АЖ матбуот хизмати хабар берди.\nХабарда айтилишича, истеъмолчилар хонадонларида «Табиий газ назорати ва ҳисобининг автоматлаштирилган тизими»га уланган 2 миллиондан ортиқ «ақлли ҳисоблагичлар» (АСКУЭ ҳисоблагичлари) ўрнатиб берилган.\nЗамонавий электрон газ ҳисоблаш ускунаси ҳали ўрнатилмаган 1,5 миллион истеъмолчилар эса сарфланган газ учун эски намунадаги газ ҳисоблагичларининг кўрсаткичлари бўйича тўлов қилишни давом эттирмоқда.\nКомпаниянинг маълум қилишича, айрим истеъмолчилар етказиб берилган табиий газ учун тўловларни вақтида амалга оширмаяпти. Натижада эса, истеъмолчилар томонидан катта қарздорлик юзага келмоқда ва қарзга нисбатан вақтида тўлов қилинмаганлиги сабабли пеня ҳисобланмоқда.\nБугунги кунга келиб 1,2 миллиондан ортиқ истеъмолчининг табиий газ учун 501,6 миллиард сўм миқдордаги дебиторлик қарздорлиги мавжуд.\n«Тез орада бутун мамлакатимиз бўйлаб „ақлли ҳисоблагичларни“ ўрнатиш ишлари якунланади. Янги ҳисобдонлар ишга тушгач истеъмолчига барибир қарздорлигини қоплашга тўғри келади. Бундан ташқари, асосий қарздорликни бартараф этиш билан бирга унга нисбатан ҳисобланган пеняни ҳам тўлаш талаб қилинади. Акс ҳолда истемолчи газ таъминоти тизимидан автоматик равишда узиб қўйилади», — дейилади хабарда.\nТадбиркорлар 22 кун ичида 3,8 млрд сўмлик табиий газдан ноқонуний фойдалангани аниқланди 26 октябр 2021, 17:42


Qalampir.uz - Бошлиғингиз сизни қадрлашини исботловчи 8 ишора\nБошлиғингиз сизни қадрлашини исботловчи 8 ишора\n14:49, 09.08.2018 Бу қизиқ\nИш давомида бошлиқ билан тўғри муносабатда бўлиш юксалишнинг энг тўғри йўли.\nҲар қандай ишда бошлиқ билан яхши муносабатда бўлиш профессионал муваффақиятга эришишнинг ажралмас қисми. Нима бўлганда ҳам сизнинг карьерангиз унинг қўлида. Ёллаш, хизмат лавозимини ошириш ёки бўшатиб юборишни у ҳал қилади.\nСюзанна Бейтс – Bates Communications компаниясининг ижрочи директори ва “All the Leader You Can Be” китобининг муаллифи сизнинг тўғри йўналишда эканингизни аниқлашга кўмаклашади.\n1. Сиз билан қаттиққўл муносабатда бўлса\nБошлиқ сизнинг имкониятларингизни кўриб, сизга баҳо беради ва кўп ҳолларда бу ижобий бўлмайди. Баъзи одамлар буни “уради – демак яхши кўради” принципи деб атайдилар. Шунчаки, сизнинг раҳбарингиз унинг танқидларини тўғри тушунишингизга ва янада кўпроқ масъулиятга тайёр эканингизга ишонади.\nБошқа бир варинат ҳам мавжуд. Сизни ортиқча танқид қилмайди, аммо мақтамайди ҳам. Бошлиқ сизни у сиз ҳам ўз даражангизда деб ҳисоблайди ва сизни мақташни хоҳламайди ёки эсидан чиқиб қолади. Негаки, сиз кўп ҳолларда вазифаларни аълога бажарасиз. Раҳбардан ишингиз учун ширин сўз кутмасдан, ишингизга муносиб жавоб қайтаришини сўранг – бу фойдали бўлади.\n2. Сизни синовдан ўтказади\nМаълум бўлишича, вақти-вақти билан сизга кўплаб вазифаларни юклаш у қадар ёмон эмас.\nБаъзида раҳбар сизга кўпроқ вазифа беради ва сиз уддалай олмайман деб ўйлайсиз. Аммо бу сизни жазолаш учун эмас. Бу ўз ўрнида чақириқ, уни қабул қилиб, ўз ўрнингизни яна бир бор исботлайсиз.\n3. Сизнинг фикрларингизни қадрлайди\nБошлиққа ёқиш ёки ёқмаслигингиз ҳақида қайғуришни тўхтатинг. Негаки, у сизни ҳурмат қилиши, муҳим масалаларда сизнинг маслаҳатларингизга қулоқ солиши энг муҳими. Ўзаро хуш кўришлар сизнинг компания ривожи учун қўшаётган ҳиссангиз олдида жуда кам аҳамиятга эга.\nАгар раҳбар мажлисларда турли масалалар юзасидан сизнинг фикрингизни эшитса, ўз мулоҳазаларингизни билдириш учун етарлича вақт берса, фикрларингизни ижобий баҳоласа – бу яхши ишора.\n4. Биринчи навбатда сизга мурожжат қилса\nАгар бошлиқ янги топшириқ билан биринчи навбатда сизнинг олдингизга келса, демак у сизни қимматли ходим деб билади. Масаланинг оддий ёки жиддий лойиҳа бўлиши аҳамиятсиз.\n5. Сизни намуна қилиб кўрсатса\nБошқа ишчилар вазифани бажаришда қийинчиликка дуч келса-ю бошлиқ уларни маслаҳат ва ёрдам олиш учун сизга жўнатса – бу сизнинг ўрнингиз ўта юқори эканини билдиради.\n6. Сизга муҳим вазфаларни ишонади\nАгар сизга алоҳида мижозлар билан муомала қилишни топширса, бошлиқнинг сизга ишонишига ёрқин далил. Бошлиқлар вазифаларни энг иқтидорли ходимлар билан бўлишади. Балки, бу учун сизга медаль берилмас, бироқ сиз катта лойиҳаларга масъул бўлишингиз мумкин бўлади.\n7. Сизнинг ишларингиз билан қизиқади\nАгар раҳбар сизни йўқотишдан қўрқса, у сизнинг ишларигиз жойида экани ва режаларингиз билан доимий равишда қизиқиб боради. Бу тергаш эмас, бу каби суҳбатлар ходимни олиб қолишга кўмак беради.\n8. Сиздан бошқаларга ўргатишингизни сўраса\nАгар раҳбар сиздан янги ходимларни назорат қилишни сўраса, бу сизга қўшимча вазифа юклашдек кўриниши мумкин. Баъзи ҳолларда шундай ҳам бўлади.\nБироқ, бу раҳбарингиз сизнинг ишингиздан кўнгли тўқлиги ва бошқалар ҳам ишининг устасидан иш ўрганишини хоҳлаётгани сабабли бўлиши ҳам мумкин. Бундай вазиятларда қўшмича юкга норозилик қилманг, аксинча, шу орқали ўз етакчилик кўникмаларингизни чархланг ва ўз тажрибангизни намойиш қилинг.\n11:32, 27.12.2018 3 631\n11:19, 24.12.2018 1 701\nТўртовлон ИИБ ходимини дўппослади\n11:34, 30.11.2018 5 116\n09:43, 08.11.2018 5 726\n11:29, 06.11.2018 12 006


Журналистикани аудиторияда ўрганиб бўлмайди – Jurnalist\nЖурналистикани аудиторияда ўрганиб бўлмайди\nR S2019-07-14T03:25:27+00:0024 Aprel, 2019|Умумий янгиликлар|\nЎтган йили давлатимиз раҳбари Шавкат Мирзиёев 27 июнь — Матбуот ва оммавий ахборот воситалари ходимларига йўллаган байрам табригида “Оммавий ахборот воситалари сўзда эмас, амалда “тўртинчи ҳокимият” даражасига кўтарилиши зарур. Бу — замон талаби, ислоҳотларимиз талаби”, деб алоҳида таъкидлаган эди.\nОрадан қарийб бир йил ўтди. Таҳририятимиз шу муносабат билан таниқли журналист Фармон Тошевга қуйидаги саволлар билан мурожаат қилди.\n“Тўртинчи ҳокимият” ўз мақомига тўла эриша олмаётганига сизнингча сабаб нимада?\nДаврий нашрлар, айниқса, газеталарни солиштириб кўрилса, бир-бирини такрорлайдиган жиҳатлар, ёндашувлар кўп. Ўар бир нашрнинг ўз йўналиши, услуби-ю қиёфаси бўлиши керак эмасми? Бунга тўлиқ эришиш қийинми?\nСоҳа кадрларининг (нафақат ёшлар, катталарнинг ҳам) малакасини ошириш, тажриба алмашиш масаласида тизимли ишларни йўлга қўйиш бўйича қандай ишларни рўёбга чиқариш лозим деб ҳисоблайсиз?\nЖурналистика факультетини битириб келаётган ёшлар давр талабига жавоб бера оладиган дунёқараш, билимга эга дея оласизми? ўқитиш тизимида қандай янгилик, ўзгаришларни амалга ошириш зарур деб ҳисоблайсиз?\nДавлат органларининг оммавий ахборот воситаларига муносабатини қандай баҳолайсиз?\n“Зарафшон” ва “Самаркандский вестник” газеталари\nбош муҳаррири Фармон ТОШЕВ:\n“Тўртинчи ҳокимият”нинг асосий вазифаси одамларда жамият ва ўз тақдирига нисбатан ижтимоий фикр уйғотиш. Бизда буни кўпинча фақат танқид қилиш керак, деб тушунилади. Фуқарога ўз ҳақ-ҳуқуқини, бурчини тушунтириш ҳам, қандай яшашни ўргатиш ҳам бизнинг зиммамизда. Фақат ОАВ бу ишни воқеалар жараёнини ёзиш орқали амалга оширади.\nОАВ обрўсининг асосий мезони унга мурожаат қилувчилар сони билан бевосита боғлиқ. Бу борада бизда сезиларли ўзгаришлар бўлаётир. Деярли барча ОАВ халқ фикрини бера бошлади. Қўшиб ёзиш, тўрачилик фош қилиняпти. Реал ҳаётимиз ҳақида маълумотлар чоп этиляпти. Тан олиш керакки, ижтимоий тармоқлар бу борада анча фаол.\n“Тўртинчи ҳокимият” ўз мақомига тўла эриша олмаяпти, деган фикр ҳам менимча, нисбий. Чунки ОАВ ҳар бир тизим, давлат ва минтақада ўзига хос ўрнига эга. Айрим мамлакатларда ОАВ фақат ахборот тарқатиш билан шуғулланса, баъзиларида журналистиканинг бошқа жанрлари устун. Бир давлатдаги нашрлар фақат танқид берса, иккинчисида танқидий материаллар умуман босилмайди. Бу борадаги қарашларда шошма-шошарлик билан хулоса чиқариб бўлмайди.\nЛекин фаолиятимизни тўла намойиш этиш учун тўсиқлар ҳам йўқ эмас. Айтиш мумкинки, бу тўсиқлар ташқи томондан бўлмаяпти. Ўзимизни қанчалик оқламайлик, ички цензурадан ҳали қутула олганимизча йўқ. Маҳорат масаласи чатоқ. Муштарийларни муносабат билдиришга ундайдиган, муҳокамага чорлайдиган, уларни қийнаб турган мавзудаги мақолалар жуда кам.\nМисол учун, икки йил давомида катта маблағ эвазига экилган пиёз, саримсоқпиёз ва қалампир тақдири хусусида босма нашрлар деярли ҳеч нарса демади. Баъзи туманларда турар-жойларнинг катта қисми кадастр қилинмаганлиги муаммо эмасми? Унда нега ҳамон жиммиз?\nСудлардаги сансалорлик, бир ишни йиллар давомида “кўриш” ҳам эътиборимиздан четда қоляпти.\nБу масалаларга оид муаммоларни дадил кўтариб чиқишга, уларни бартараф этиш бўйича мутахассис маслаҳатини беришга бизга ким халақит қилади?\nДемоқчиманки, “тўртинчи ҳокимият”миз — биз, журналистларнинг ҳокимияти. Унинг обрўси ҳам, инқирози ҳам ўзимизнинг қўлимизда. Токи соҳамизда корпоратив ҳамкорлик, ўзаро мулоқот тизимли йўлга қўйилмас экан, кўнгилдаги натижага эришишимиз қийин.\nБундай саволларни беравериб, уларга баҳона кўрсатавериб, чарчадик. Ваҳоланки, тегишли қонунларда расмий ҳужжат ва қонунлар чоп этиладиган нашрлар аниқ белгиланган. Ҳатто маданият ва спорт хабарларини биринчи саҳифага беришни маъқул кўрмайдиган нашрлар бор. Баъзи ҳамкасбларим қизиқарли эмас, балки “гап-сўзсиз”, “Ғурбатсиз” газета чиқаришни маъқул кўришади. Илгари чет эллик “Ғанимлар” билиб қолмасин, деб камчиликларни ёзмасдик. Энди эса давлат раҳбари ҳамма муаммони очиқ айтиб, ўртага ташлагандан кейин, қолаверса виртуал замонда бизнинг ҳаётимизни кечаю кундуз кўриб, кузатиб туришган бўлса, нимадан чўчиймиз?\nБир хил материал билан саҳифаларни тўлдиргани учун “эгизак” нашрлар раҳбарларини ҳеч ким урушмайди, фақат газетхон ўқимай қўяди, холос. Ўқилмаган нашр эса омма эътиборидан маҳкум. Аслида мажбурий обунага қарши кураш шунақа нашрлар учун бошланган эди.\nСоҳадаги камчиликлар аввало соҳа мутасаддилари, ходимлари ўртасида муҳокама қилиниши яхши самара беради. Бош муҳаррирларнинг доимий семинарларини йўлга қўйиш керак.\nВилоят газеталари-ку бир амаллаб “кун кўряпти”, аммо аксарият туман нашрларида аҳвол яхши эмас. Уларнинг анчагина қисмини журналистикага алоқаси йўқ кадрлар бошқаряпти. Энг ёмони, уларда услубу ифода ўзгармаяпти, сарлавҳалар ўша-ўша: “Пленум бўлиб ўтди”, “Бахтимиз қомуси”, “Келажакка ишонч”, “Мактабда конференция”, “Қутуриш — хавфли касаллик” ва ҳоказо.\nЯқинда яна бир муаммо пайдо бўлди. Бундан ўн йилча илгари барча босма нашрлар давлат унитар корхонаси сифатида қайта рўйхатдан ўтказилди. Аммо улар бюджетдан маблағ олмайди. Бугун эса шу аҳволда ҳам ойликка пул тополмаётган таҳририятлар амалдаги 12 фоиз ўрнига 24 фоизлик даромад солиғи тўлашга мажбур бўлаётир.\nБиринчидан, республика ва вилоятдаги етакчи журналистлар тумандаги ҳамкасбларига ёрдам бериши керак. Биз бу тажрибани синаб кўряпмиз. Иккинчидан, туман газетасини хонадонларга бепул тарқатиш чорасини кўрмоқ лозим. Китоб ва газета-журнал маърифатнинг муштарак асоси эканини унутмайлик. Учинчидан, Тошкентда ва камида бешта вилоятда журналистик маҳорат мактаблари очиш зарур. Уларда шаҳар ва туман газеталари ходимлари (бош муҳаррир, масъул котиб, мухбир, дизайнер ва ҳисобчи) доимий семинари ишлаб турсин.\nЖурналистика факультетларида иқтидорли ёшлар кўп. Лекин улар ўзлари танлаган соҳада ишлашни истамайди, чунки маоши жуда кам.\nЯқинда Ўзбекистон Миллий университети журналистика факультети талабалари билан учрашувда бир йигит америкалик Майкл Жексонда олий маълумот ҳам, нота ҳақида билим ҳам бўлмаган, аммо етук қўшиқчи сифатида танилган, деди. Тўғри, лекин Майклда иштиёқ, шавқ кучли бўлган. Кечаю кундуз қўшиқ айтиш билан шуғулланган, санъат сирларини ўрганган. Меҳнатдан қочмаган. Хўш, бизнинг талабаларнинг қанчаси дарсдан кейин таҳририятларга қатнаяпти? Қанчасининг ҳеч қурса, тўрт қаторлик хабар ёзиш қўлидан келади?\nЖурналистика аудиторияда ўқитиладиган фан, ўрганиладиган касб эмас.\nВазият олдингидан анча ўзгарди. Лекин муносабат эмас. Аксарият раҳбарлар пиар учун ишлаяпти. Ўзини оқлаш мақсадида ОАВга мурожаат қилади. Танқидни ёқтиришмайди. Кўрсатилган камчиликни тузатишса, ўзларига яхши бўлишини тушунишмайди.\nБизда вилоят ҳокими қаердаки хўжасизлик, тўрачилик, боқибеғамликка дуч келса, энг аввало бу ҳолатга ОАВ ходимлари эътиборини жалб этади. “Ёзинглар, халқ билсин, айбдорлар уялсин”, дейди. Яхши таҳлилий мақолалар муаллифларини рағбатлантириб боради. Бундай хайрли тажриба кенг оммалаштиришга арзийди.\nМанба: «Hurriyat» газетаси


@UzbekNews - Статистика канала XABARLAR͡. Telegram Analytics\n@UzbekNews Нравится 27 2 500\n✔ РАСМИЙ ТЕЛЕГРАМ КАНАЛ!\n🇺🇿 ЎЗБЕКИСТОН ВА ЖАХОН\n💰Рекламная биржа: @Social_One @ABC_Media\n5099 упоминаний канала\n20 Feb, 11:40\nɪɴꜱᴛᴀɢʀᴀᴍ ᴠɪᴅᴇᴏ 📽\n15 Feb, 19:13\n14 Feb, 12:51\n13 Feb, 10:22\n13 Feb, 10:21\nNOYOB VIDEO 💥\n4 Feb, 13:18\nBeverLee Club UZB\nXurshid To'xtayev (RASMIY BLOGI)\n22 Dec 2019, 15:06\nDODA VIDEOLA 🎥\n6 Dec 2019, 17:18\n6 Dec 2019, 13:08\n5 Dec 2019, 15:27\n5 Dec 2019, 14:51\nBASS MUSIC 👑\n5 Dec 2019, 11:27\nКаналы, которые цитирует @UzbekNews\nQueen's SHOP 🛍\n23 Feb, 08:36\n23 Feb, 06:18\nUZBEK TV ✓\n20 Feb, 05:09\nFormula 55 🇺🇿UZBEKISTAN\n18 Feb, 20:39\nWorld.uz | Media\nHaydar Almatov 🔔\n18 Feb, 08:46\n18 Feb, 05:19\n16 Feb, 12:20\n16 Feb, 05:44\n15 Feb, 19:33\nXABARLAR͡ 24 Feb, 10:40\nАллани эркак киши айтмоқда 😲🤔\n⚡Тошкентда ноқонуний дарахт кесганлардан салкам 2 млрд сўм моддий зарар ундирилди. Икки нафар айбланувчига нисбатан гаров эҳтиёт чораси қўлланилди.\nXABARLAR͡ 24 Feb, 10:38\nТабиий гиёхлардан тайёрланган бўлиб ҳеч қандай салбий тасирга эга эмас.\n💪 ЭкстраСлим билан сиз семизликдан спорт машқлари ва пархезсиз ҳам осон қутилишингиз мумкин. Ёш чегараланмаган!\nXABARLAR͡ 24 Feb, 05:50\n#Иқлим. Бугун Ўзбекистоннинг баъзи ҳудудларида ёмғир ёғиши мумкин.\nXABARLAR͡ 23 Feb, 20:43\nҚобил Қори - "Онанг бегона бўлдими?!" Кўринг❗\nXABARLAR͡ 23 Feb, 14:54\nРулга ўтирганда чап томонингизда турган мана бу нарсани хамма тушиниши учун "ПОВОРОТНИК" дейилади!\nЭнг бефаросат шопирларгина буни ишлатмайди! Натижада орқадан келаётган шопир уни онасию бувисини эслаб ўтади!\n❗Илтимос шопир акалар, бир биримизни хурмат қилайлик.\nБекорга айтишмас экан:\nИш билган 10 танга, тил билганга 1000 танга 😂\n— Хўжам! Шу дунё неча чақирим келаркин?\nШу асно ёнларидан тобут кўтариб ўтдилар. Насриддин Хўжа тубут томонга ишора қилди:\n—Ана ундан сўранглар ўлчаш ишини битириб қайтяпти!..\nXABARLAR͡ 23 Feb, 08:37\nТошкент чорраҳаларида радарлар тармоғи қачон кенгаяди? Аввалги камераларда хатога йўл қўйилган. (Кун.уз)\nСохта электросетчилар ушланди дўстларизга огохлантиринг\nXABARLAR͡ 23 Feb, 08:36\nРепост из: Queen's SHOP 🛍\nТез фурсат ичида Гемаройдан бутунлай халос бўлиш.\nКупгигина Давлатларда уз самараси билан танилган, табиий гиёхлардан таёрланган махсус ГЕМАРОЙ шприц Чаён экстрати асосида таёрланган эмульсия!!!\n"Лекарство от Геммароя из состава Скорпиона"\n• Қон кетишни дарҳол тўхтатади\n• Қичима ва ёнишни тохтатади\n• Самараси деярли дархол билинади\n• Махсус бальзам 5 дона шприцдан иборат булиб\n• Кунига 1 марта куйилади,\n• Гемарой шприц даволаниш курсини уткандан сонг деярли 99% бу дардан буткул халос буласиз ва бу натижа умрингизни охиргача колади\n• Нархи: 175.000 сум\nXABARLAR͡ 23 Feb, 06:18\n#Иқлим. Бугун Ўзбекистонда қандай об-ҳаво кузатилади?\nXABARLAR͡ 22 Feb, 20:51\nБу видеога бефарқ бўла олмадим😔\nПахлава сотувчи боланинг ҳикояси. Жудаям тасирли видео. Aслида бу видео яқин инсонларга ўрнак сифатида юборилган, кимлардур интернетга чиқазиб юборган. Видеога олаётган инсон мени танишим жудаям яхши инсон сахий бойларимиздан десак ҳам бўлади. Кўпинча отасиз ўсган ёш болларга ёрдам беради чунки ўзи ҳам отасиз ўсган. Бу болага ҳам ёрдамини беради. 😔😢\nXABARLAR͡ 22 Feb, 20:14\nШавкат Ҳамдамов - Қуръонни муҳокама қилишга сизнинг нима ҳаққингиз бор?!\nXABARLAR͡ 22 Feb, 18:15\n#РЕПОСТ Шу расмдиги 10-ёшли қиз Мафтуна бугун соат 17:00 ларда Сергели тумани Қўйлиқ-7 мавзесидан чиқиб кетиб, қайтиб келмаган. СИЛАДАН ИЛТИМОС ШУ ҚИЗЗИ КЎРГАНЛА БЎСА ХАБАР БЕРИЛА. ОТА ОНАСИ ЖУДАЯМ ҲАВОТИР ОЛИШВОТТИ.\n❗САВОБ УЧУН ҲАММА ГРУППА ВА КАНАЛЛАГА ТАРҚАТВОРИЛА АЛЛОҲ ЙЎЛИДА ! 👇👇\nXABARLAR͡ 22 Feb, 13:54\n-Эшмат, нима деб ўйлайсан. Бизнинг қишлоққача каронавирус етиб келармикин?\nБизни қишлоққа, газ етиб келмаган. Йўл етиб келмаган, каронавирус ҳам етиб келаолмайди. 😂😂\nТошкентга гап йўқ 😂\nКора седана ёги капсуласи- Минг дардга даво!!!\nХотирани кучайтиради, ку́риш кобилятини (Зренияни) тиклайди, асаб тизимини даволайди, ошкозон яраларини даволайди(язва, гастрит, панкреатит), жигарни тозалайди, Конни тозалайди, буйрак шамолашни даволайди ва тошларни эритади, ялигланишга карши, астма бурун битиши ва йу́тални даволайди, псориаз, витилиго да самараси жуда яхши, бош огрикдан( Мигрен) асабий зорикишдан халос этади, саратонни олдини олади ва даволайди, иммунитет тизимини мустахкамлайди, инсультни даволайди, инфекциялар билан курашади, сахарни нормага келтиради, оёк, бел, ку́л, огрикларини даволайди, юкори кон босимни сезирарли равишда пасайтиради, уйку бузулишларини бартараф этишга ёрдам беради, сочларни ту́килишини олдини олади!!!\nПрепарат 100 та капсуладан иборат бу́либ - Катталар ва болалар учун, кунига 1 махал эрталаб оч коринга ичилади!!\nНархи: 240.000 сум\nXABARLAR͡ 22 Feb, 07:33\nЖанубий Корея коронавируснинг учинчи ўчоғига айланди.\nУ ердаги ватандошларимизни огоҳлантириш мақсадида видео йўллашди.


Мактабда «Методик хона»ни ташкил этиш бўйича йўриқнома – «Умид» ИДУМИ\nShanba Iyul 15th, 2017 Shanba Iyul 15th, 2017 Мактаб хонаси, Маҳорат мактаби Фикр билдирилмаган\n“Маҳорат мактаблари” педагогларнинг касбий маҳоратини ошириш, ўкитувчиларнинг ўзаро ҳамкорлигини йўлга қўйиш, бириктирилган умумтаълим мактаблари ўртасида ўзаро тажриба-алмашув жараёнини юзага келтириш, ўқув фанларидан ДТС ижросини ўрганишда аниқланган мураккаб мавзулар бўйича методик тавсиялар, дарс ишланмалари ва бошқа методик материаллар тайёрлаш ва таълим муассасаларига етказиш вазифасини бажариш, дарс шаклларини бойитиш ва дарс ўтиш методларининг хилма-хил турларини алоҳида жорий этиш ҳамда педагог ходимларнинг таълим тизимидаги ютуқларини халқ таълими тизимида оммалаштириш мақсадида ташкил этилади.\nВилоят халқ таълими тизимидаги таълим муассасаларида ташкил этилган “Она тили ва адабиёти фанидан белгиланган ”Маҳорат мактаб” лари қошидаги “Методик хона” ни ташкил этиш бўйича\n“Маҳорат мактаблари” қошида умумтаълим муассасаларининг она тили ва адабиёти фани ўқитувчиларига методик хизмат кўрсатиш ва ўзаро тажриба алмашувни ташкил этишларига қулай шарт-шароит яратиш ҳамда “Маҳорат мактаблари” ўқитувчиларининг илғор иш тажрибаларини кўргазмалилик асосида намойиш этишлари учун “Методик хона” ташкил этилиши тавсия этилади.\n“Маҳорат мактаблари” қошидаги “Методик хона”да методик хизмат кўрсатиш учун бўлиши лозим бўлган манбалар ва иш ҳужжатлар:\n1. Она тили ва адабиёти ўқитувчиларининг портфолиолари;\n2. Она тили ва адабиёти фани методбирлашмаси фаолиятига оид иш ҳужжатлари;\n3. Фанга оид намунавий дарс ишланмалар банки;\n4. Фанга оид электрон дарс ишланмалар бурчаги;\n5. Фанга оид электрон дарсликлар бурчаги;\n6. Она тили ва адабиёти фанидан ўқувчиларнинг чораклар кесимидаги таълим сифати мониторинги натижалари бурчаги;\n7. Фан ўқитувчилари томонидан яратилган методик тавсиялари;\n8. Ўқувчиларнинг она тили ва адабиёт фанидан “Билимлар беллашуви”, “Фан олимпиадалари” эришган ютуқларини акс эттирувчи маълумотлар;\n9. “Методик хона” кутубхонаси” бурчаги;\n10. Адабиёт дарсларида қўлланиладиган синфлар кесимида мавзуларга оид мультимедиа воситалари(дисклар) бурчаги;\n11. Илғор педагогик технологиялар бурчаги;\n12. Ўқув йили давомида “Маҳорат мактаблари”нинг она тили ва адабиёти фани ўқитувчилари томонидан ўтиладиган “Маҳорат дарслари” ни ўтиш жадвали;\n13. Ўқув йили давомида “Маҳорат мактаблари” да она тили ва адабиёти фани ўқитувчилари учун касбий маҳоратни ошириш, мутазхассисликлари бўйича билимларини ривожлантириш ҳамда дарсларни илғор педагогик технология ва АКТ асосида ташкил этиш борасидаги масалалар юзасидан ўқув-семинарлар ўтказиш жадвали;\n14. “Маҳорат мактаблари” даги она тили ва адабиёти фани ўқитувчиларининг таълим сифати мониторинги, “Билимлар беллашуви”, “Фан олимпиадалари” натижаларига кўра аниқланган бўшлиқлар билан ишлаш борасида амалга оширилган ишлар бўйича йиғма жилдлар ҳамда ўқувчилар ўзлаштиришида қийинчилик туғдирган мавзулар бўйича кенгайтирилган намунавий дарс ишланмалар кўргазмаси;\n15. Ўқитувчи ва ўқувчиларнинг таълим ва фанга оид кўрик-танловлар, турли хил тадбирлардаги иштироки ва ютуқларини акс эттирувчи йиғма жилдлар кўргазмаси;\n16. Она тили ва адабиёти фанидан чораклар кесимида ёзма назорат ишлари материаллари ва тест назорат материаллари банки;\n17. Ўзбек шоир ва ёзувчиларининг таваллуд кунларига бағишланган адабий-бадиий кечалар ва тадбирлар юзасидан маълумотларнинг йиғма жилди;\n18. Фанга оид кўргазмали воситалар ва дидактик тарқатма материаллар банки;\n19. Она тили ва адабиёти фани ўқитувчиларининг дарс таҳлиллари йиғма жилди;\n20. Она тили ва адабиёти фани ўқитувчиларининг малака оширишлари ва малака оширишдан кейинги фаолиятида амалга оширилган педагогик фаолияти бўйича йиғма жилди;\n21. Фан тўгараклари фаолиятини акс эттирувчи маълумотлар йиғма жилди.\nhona, mahorat maktabi, metodik xona, xona, yo'riqnoma, йўриқнома, кабинет, махорат мактаби, маҳорат мактаб, методик хона, хона, школа мастерства\n← Биология терминлари, атамалар ва тушунчалар изоҳли луғати\n«ЁЗ-2017» ёзги оромгоҳлари ташкилотчилари учун услубий тавсия →


Mazda’нинг янги кроссовери тафсилотлари маълум бўлди\n22:40 / 07.04.2016\nИнтернетда Mazda’нинг CX-4 деб номланувчи янги кроссовери ҳақидаги тафсилотлар пайдо бўлди. Апрель охирида Пекиндаги автосалонда тақдимоти бўлиб ўтадиган моделнинг кўрсаткичлари Хитойнинг Auto.163.com сайтида чоп этилди.\nCX-4’нинг габарит узунлиги 4633 миллиметр, эни 1840 миллиметр, баландлиги эса 1535 миллиметрни ташкил қилади. Ғилдираклар базаси 2700 миллиметрга тенг. Шу тариқа, янги йўлтанламас CX-5’дан 78 мм узунроқ ва 175 мм пастроқ бўлади. Шу билан бирга моделларнинг ғилдираклар базаси бир хил ўлчамда бўлади.\nЯнги машина учун 2,0 ва 2,5 литрли иккита двигатель таклиф қилинади. Биринчи двигателнинг қуввати 157 от кучини, иккинчисиники эса 191 от кучини ташкил қилади. Иккала мотор ҳам 6 поғонали автоматик узатмалар қутиси билан жуфтликда ишлайди. Модель тўлиқ приводли бўлади.\nСайтда аниқлашларича, йўлтанламаснинг 2,0 литрли двигеталга эга версияси учун 17 дюймли, 2,5 литрли двигателлиси учун 19 дюймли ғилдираклар диски таклиф қилинади.\nMazda компанияси CX-4’нинг биринчи тизерини март ўртасида чоп этганди. Ўшанда компания модель "SkyActive технологиясининг тўлиқ тўпламини" олишини таъкидлаб ўтганди. Кейинроқ япон компанияси янги кроссоверини фақатгина Хитойда ишлаб чиқариб, шу ернинг ўзида сотиши маълум бўлганди.


Олмазор тумани ҳокими ўринбосари Абдурасул Ваҳобов ўз хоҳишига кўра ишдан кетгани ҳақидаги хабар ёлғон бўлиб чиқди. Буни Xabar.uz манбаси тасдиқлади.\nҲоким ўринбосари ишдан кетгани ҳақидаги хабарни яқинда ишга тушган Togri.uz сайти тарқатган.\nКеча Бош прокуратура Абдурасул Ваҳобовнинг журналистларга ташланишини «касб этикасига тўлиқ мос» деб топиб, унга нисбатан жиноят иши қўзғатишни рад этган эди.\nОлмазор туман ҳокими ўринбосари 14 август куни «Kun.uz» ходимларига таҳдид қилганди. Эртаси куни Тошкент шаҳар ҳокимлиги матбуот хизмати томонидан Ваҳобовнинг видеоинтервьюси эълон қилинди ва унда ҳоким ўринбосари «Kun.uz» мухбири Раҳматилла Исроилов муқаддам ундан тамагирлик катта пора таклиф этганини айтган эди.\nМазкур ҳолат кўпчиликни бефарқ қолдирмаганди. Янги қирралари очилган ҳокимнинг бу қилмишини Ўзбекистон журналистлари ижодий уюшмаси, Тошкент шаҳар ҳокимлиги ва Ахборот ва оммавий коммуникациялар агентлиги ўрганаётган эди.\nБош прокуратура ҳам аввалига воқеани назоратга олиб турганини ёзганди, аммо кейинчалик жим бўлиб кетди ва «ўзимиз маълум қиламиз», дейишдан нарига ўтмади.


Чипта бироз қиммат эмасми? / CHAMPIONAT.asia\nЧипта бироз қиммат эмасми?\nАввало 6 сентябрь куни бўлиб ўтадиган ўйинда ижобий натижа қайд этиб, жавоб учрашуви олдидан руҳий кайфиятимиз юқори бўлишини тилаган ҳолда Ўзбекистон - Иордания баҳси учун чиқарилган чипталар нархи ҳақида ўз фикримни баён қилсам.\nЁдингизда бўлса, Лондон олимпиадаси саралаш учрашувининг сўнгги турида терма жамоамиз “Жар”да БААни қабул қилганди. Мазкур ўйинда терма жамоамизга ҳаммадан ҳам кўра ишқибозларнинг далдаси керак эди. Аммо ўйинга яқин қолганда ҳам стадионнинг ярми тўлмаган, бахтимизга сўнгги дақиқаларда ташқарида чипта ололмай тўпланиб қолган мухлисларнинг кириши натижасида ҳақиқий футбол ҳайқириғи бошланганди.\nЭнди агар... Агар Иорданияда керакли натижага эриша олмасак, ким 35000 сўмга чипта олади? Четроқдан 20000 сўмга ким томоша қилади? Бу касса нархи, ким кафил уларни олиб сотарлар қўлига чиқиб кетмаслигига? Ҳеч ким! Олиб сотарлар ҳеч кимдан қўрқишмайди, йўқ тўхтанг, қўрқишади, чипталарни сота олмасликдан. Аммо қиммат чиптанинг нархи виждондан арзон... Чипталар 5 сентябрь куни сотувга чиқади. Мана кўрасиз, марказий секторларни қидириб ўтирманг. Агар 6 сентябрь куни ғалаба қозонсак ёки дуранг бўлса уларнинг сони кескин ошади ва ора сира кассада пайдо бўлади. Агар, бу агарни айтишни ҳам истамайман, аммо агар ютқазиб қўйсак, марказий секторларни ўз нархида 7 сентябрь куни истаганингизча харид қилинг. Мана шу олиб сотарларнинг касрига терма жамоа футболчиларини қарғаганлар кам дейсизми? Етарлича топилади!\nЧипта нархини 5-7-10 000 сўм қилиб қўйинг, мухлислар стадионга тушиб ЁРВОРСИНЛАР! Ўзбекистон, Ўзбекистон деб бақириб Иордания футболчиларини МОНДРАЖга солиб қўйсинлар. Биз ҳам ишқибоз бўлганмиз, биз ҳам бақирганмиз, аммо ҳозирги ишқибозлардан фарқли равишда биз мазза қилиб, асабларимизни ўйинга қадар бузиб қўймай стадионга кирганмиз.\nЎзбекистон – Қувайт учрашувини эслайсизми. Ҳаммаси жойида. Стадион тўла мухлис, Ўзбекистон мағлубиятга учраяпти. Ана бошланди 1:2, 2:2... Ўзбекистон уйғонди, стадионга ташриф буюрган мухлис "бўкиряпти". Ҳаммамиз Ўзбекистоооооонимизни ғалаба қозонишини истаяпмиз. Бақиряпмиз, ана Қосимов бурчак зарбасини амалга оширди, Солиев, ГОЛЛЛЛЛЛЛ!!!! Стадион ларзага келди, Кусто ҳайратда! Қувайт футболчилари босимга чидай олишмади. Энди ўйланг, яхшилаб ўйланг! Бу сафарги ўйинда мағлубиятга учраб турсак мухлислар ёрдамга келишадими? Олган чиптасига норози бўлиб сўкиниб ўтиришади, "футболинггаям" дейди керак бўлса! Агар асл ишқибозни рози қилиб стадионга олиб кирайлик, мана кўрасиз, бор-у, бақириб энасини кўрсатиб юборамиз! Ливанни терма жамоамиз ютди деяётганлар адашишади! Агар ўша куни мухлислар бир тану, бир жон бўлиб Ўзбекистон (!), Ўзбекистон (!) деб ҳайқиришмаганида, голни биз эмас Ливан уриб кетарди.\nМайли чипта нархи эълон қилиниб бўлди, энди кеч. Аммо олиб сотарлар қўлига ўтиб кетмаслигини таъминлаш учун кеч эмас! Бир сафар Ватан манфаати йўлида жиғилдонга эрк берманг! Агар Сиз шу Ватан фарзанди бўлсангиз ва шу мақолани ўқиётган бўлсангиз, Ватан ишқибозлари номидан сўрайман, бир гал нафсингизни тийинг!


«Жаннат райҳонлари» ни пулга сотганлар - Андижоннома\n«Жаннат райҳонлари» ни пулга сотганлар\nАбу Ҳурайра розияллоҳу анҳудан ривоят қилинади: “Ақроъ ибн Ҳорис Расулуллоҳ соллаллоҳу алайҳи васалламни кўриб қолди. У зот (невараси) Ҳасан ёки Ҳусайнни ўпаётган эдилар. Ақроъ “Менинг ўн нафар фарзандим бор, улардан бирортасини ўпмаганман”, деди. Расулуллоҳ соллаллоҳу алайҳи васаллам: “Ким раҳм қилмаса, раҳм қилинмайди”, дедилар”.\nАллоҳ таоло “Анъом” сурасининг 151-оятида: “Келинг, Раббингиз сизларга ҳаром қилган нарсаларни тиловат қилиб бераман: “Унга ҳеч нарсани ширк келтирманг! Ота-онангизга яхшилик қилинг. Очликдан қўрқиб, болаларингизни ўлдирманг. Биз сизларни ҳам, уларни ҳам ризқлантирурмиз... Фаҳш – бузуқ ишларнинг ошкорасига ҳам, махфийсига ҳам яқинлашманг... “Ушбуларни сизга амр қилдикки, шояд ақл юритсангиз”, – деб айт”, дея марҳамат қилади.\nФиқҳий китобларнинг “Савдо-сотиқ” бобида шундай масала келади: “Ҳур – озод инсонни сотиш қатъиян мумкин эмас. Чунки инсон сотиладиган нарса эмас. Озод инсоннинг устидан эгалик қилишга ҳеч кимнинг ҳаққи йўқ. Зеро, Аллоҳ таоло “Исро” сурасининг 70-оятида: “Батаҳқиқ, Биз бани одамни азизу мукаррам қилиб қўйдик”, деб марҳамат қилади. Бирор киши шундай савдо қилса ҳам, унинг савдоси ботил бўлади”, деб айтилади.


Вояга етмаган қизни зўрлаганликда гумонланган хонанданинг иши судда ёпиқ тарзда кўрилади\n16 октябр 2021, Тошкент вақти: 15:53\nСамарқандда балоғатга етмаган Ш.М.нинг номусига текканликда гумонланган эстрада хонандаси Ж.У. иши судда ёпиқ тарзда кўрилади. Бу ҳақда Олий суд матбуот хизмати маълумот тарқатди.\nХонандага нисбатан қўзғатилган иш судга оширилгани ҳақида Озодлик аввалроқ хабар қилганди.\nЖиноят кодексининг 118-моддаси (номусга тегиш) 3-қисми “а” банди билан айбланган Ж. У. га оид жиноят иши Самарқанд вилояти судига келиб тушганини Олий суд ҳам тасдиқлаган.\nМулозимлар жиноят иши 6 январь куни Жиноят-процессуал кодексининг 391-моддаси (жиноят ишининг ҳудудий жиҳатдан судловга тегишлилиги) тартибида, яъни жиноят содир этилган ҳудуддаги Каттақўрғон шаҳар судига мазмунан кўриб чиқиш учун юборилганини қайд этганлар.\n“Ушбу жиноят иши Жиноят-процессуал кодексининг 19-моддаси (судда жиноят ишларининг ошкора кўрилиши) 1-қисми талабларига мувофиқ ёпиқ тарзда кўриб чиқилади”, дея билдирилган хабарномада.\nОлий суд ишни кўриб чиқиш натижалари бўйича алоҳида баёнот берилишини урғулаган.


Тошкент метрополитенида 13 ёшли қизга номақбул ҳаракатлар қилган эркак қўлга олинди - Bugun.uz\n16:25 | 23-09-2021 1 642\nТошкент метрополитенидаги поездларнинг бирида 18 сентябрь куни эркак 13 ёшли қизга номақбул ҳаракатлар қилгани хабар қилинганди. Ички ишлар вазирлиги матбуот котиби қидирувдаги шахс қўлга олинганини маълум қилди.\nФото: Ички ишлар вазирлиги матбуот хизмати\nХабарга кўра, соат 17:00 атрофида метрополитеннинг «Олмазор» бекатида Янгиҳаёт туманида яшовчи 13 ёшли А.Э.га нисбатан шахси номаълум эркак номақбул ҳаракатлар қилган. Мазкур ҳолат бўйича суриштирув ишлари олиб борилган.\nМаълум қилинишича, қидирилаётган шахс қўлга олиниб, унинг Тошкент шаҳрининг Олмазор туманида яшовчи 1989 йилда туғилган фуқаро К.Ш. экани аниқланган. У илгари Жиноят кодексининг 166 (Талончилик), 169 (Ўғрилик) ҳамда 127- (Вояга етмаган шахсни ғайриижтимоий хатти-ҳаракатларга жалб қилиш) моддаларида кўрсатилган жиноятларни содир этгани учун судлангани маълум бўлган.\nТаъкидланишича, ҳозирда ИИВ Транспорт ва туризм объектларида хавфсизликни таъминлаш департаменти томонидан бу шахснинг ҳаракатларида вояга етмаган шахсга нисбатан уятсиз-бузуқ ҳаракатлар содир этиш жиноятининг аломатлари мавжудлиги текширилмоқда.\nАввалроқ Тошкентда ҳайдовчи машинасига чиққан аёлларга тегажаклик қилгани, шунингдек, Тошкентда вояга етмаган ўғил боланинг номусига тегмоқчи бўлган такси ҳайдовчиси ушлангани маълум қилинган.


08.01.2020 09:28 0 1889\nСувни ростанам кўп исроф қиламиз, ичмаймиз, айнан исроф қиламиз.\n20 йилдан кейин болаларимиз чўлда яшаётганида мана шу бемаъни «хайп» учун бизни қарғаса, ҳақли бўлади. Ҳар нарсага гурра кўтарилавермай, сал ўйлаб кўринглар.\nБизда асосий сув исрофи (90%) қишлоқ хўжалигига тўғри келади. Ҳам маънан, ҳам жисман эскирган ирригация тизимимиз ва сувга нисбатан масъулиятсиз муносабатимиз туфайли қанча сув исроф бўлаётганини тасаввур ҳам қилолмаса керак шу хайпчилар.\nҚурғоқ маконнинг қоқ ўртасида яшаб туриб шариллатиб сув оқизиб идиш, гилам, машина ювадиган одамлар «кўп сув ичяпмиз» деган гапга истеҳзо қилишини тушунмайман, рости.\nАсли қишлоқ хўжалигими, маиший турмушми — фарқи йўқ, ҳамма бало бизнинг сувга муносабатимизда, «сув текин» деган дунёқарашимиздадир. Ҳозирги аҳволимизда бу ғирт варварча фикрлаш, мен сизларга айтсам.\nҲисоб-китобларга кўра, 2040 йилга келиб Ўзбекистон 60% гача сув танқислигига дуч келади.\nШунда истеҳзо ва кулгига ҳолимиз қолармикан? Улкан чўлга айланамиз бу кетишда, ўртоқлар!\nҲодиса 25/07, 10:50\nҲодиса 13/07, 10:49\nНаманганда «сув жанжали» оқибатида бир киши вафот этди\nХориж 03/07, 14:06\nМексика кўрфазида ёнаётган сувни қандай ўчиришди? (видео)


ҚР Фавқулодда вазиятлар тўғрисидаги қонунга ўзгартиришлар киритилди\n14 Май 13:43\nNUR-SULTAN. Kazinform – Қозоғистон парламенти Сенати «Қозоғистон Республикасининг фавқулодда вазиятлар тўғрисидаги айрим қонун ҳужжатларига ўзгартиш ва қўшимчалар киритиш тўғрисида»ги қонун лойиҳасини қабул қилди, деб хабар беради Kazinform мухбири.\n«Қонун лойиҳаси Президентнинг «Ижтимоий-иқтисодий барқарорликни таъминлаш чора-тадбирлари тўғрисида«ги Фармонига мувофиқ ишлаб чиқилган. Қонуннинг мақсади фавқулодда вазиятларда ижтимоий-иқтисодий барқарорликни таъминлаш учун шошилинч чоралар кўришдир», - деди Миллий иқтисодиёт вазири Руслан Даленов Сенатнинг ялпи мажлисида.\nУнинг сўзларига кўра, қонун лойиҳаси фавқулодда ҳолатларда давлат бошқарувининг механизмини белгилайди. Бунинг учун «Фавқулодда вазиятлар тўғрисида»ги ва «Ҳуқуқий ҳужжатлар тўғрисида»ги ҚР қонунларига ўзгартиришлар киритилади.\nХусусан, «Фавқулодда вазиятлар тўғрисида»ги қонун фавқулодда вазиятлар пайтида қонунчиликнинг айрим соҳалари фаолиятининг алоҳида амал қилиш хусусиятлари билан тўлдирилади.\nҚонун лойиҳасига кўра, рўйхатга 14 та йўналиш киритилган:\n- солиқ, бюджет, божхона, банк, меҳнат ва монополияга қарши қонунлар;\n- соғлиқни сақлаш, давлат харидлари, валютани тартибга солиш тўғрисидаги қонун ҳужжатлари;\n- ижтимоий ҳимоя, давлат мулки ва давлат назорати ва назорати соҳасидаги қонун ҳужжатлари;\n- мамлакатнинг халқаро мажбуриятларини бажариш тўғрисидаги қонун ҳужжатлари.\n«Фавқулодда вазиятларда қабул қилинган ҳуқуқий ҳужжатлар унинг муддати тугагунга қадар амал қилади. Ушбу талаб махсус муддати бўлган ҳаракатларга тааллуқли эмас. «Фавқулодда вазиятлар тўғрисида«ги қонунга мувофиқ норматив-ҳуқуқий ҳужжатни ёки унинг айрим қоидаларини бекор қилиш учун «Ҳуқуқий ҳужжатлар тўғрисида«ги қонунга ўзгартириш киритиш таклиф қилинди. Умуман олганда, ушбу тузатишлар фавқулодда вазиятлар пайтида ижтимоий-иқтисодий барқарорликни таъминлашга қаратилган», - деди Руслан Даленов.


11:11 / 29.08.2016 5169\nБританиялик спортчи Ник Томас Ла-Манш бўғозини ёлғиз сузиб ўтишга ҳаракат қилиб, ҳалок бўлди. Уни Франция қирғоқларидан 10 миль масофада (16 километрга яқин) ҳушсиз ҳолатда топишган. Бу ҳақда BBC News хабар тарқатди.\nТомас 27 август куни тонгида Буюк Британиядаги Дувр портидан сузишга чиққанди. Тахмин қилинишича, у стартдан 16 соат ўтиб қийнала бошлаган ва ҳушидан кетган. Томас касалхонага келтирилган, аммо унинг ҳаётини сақлаб қолишнинг иложи бўлмаган.


Xiaomi ўзининг энг арзон электроскутерини тақдим этди - Zamin.uz\nXiaomi ўзининг янги Ninebot C30 номли электроскутерини тақдим этди. Мазкур скутер нафақат Ninebot линейкасидаги, балки бозордаги мавжуд электроскутерлар орасида энг арзон моделга айланди, деб ёзади Gizmochina.\nNinebot C30 модели Ninebot линейкасидаги C40, C60 ва C80’дан кейинги энг ёш моделга айланди. Бундан олдинги электроскутерлар нархи 571 доллардан бошланиб, 857 долларга қадар етган. Янги C30 моделининг нархи эса 428 доллардан бошланади.\nNinebot скутерларининг C ҳамда E-сериялари мавжуд. Иккинчи сериянинг ўзига хослиги — транспорт воситасини рўйхатдан ўтказиш ва уни бошқариш учун ҳайдовчилик гувоҳномасининг шарт эмаслигида.\nҲозирча янги Ninebot C30’нинг техник тавсифи ошкор этилмаган. Маълумотларга кўра, у C40’дан деярли фарқ қилмайди, бир марта қувватланиш орқали 45 километр масофа босишга қодир. Xiaomi’нинг барча скутерларини смартфонга улаб, унинг двигателини блоклаб қўйиш ва ҳаракат режимини ўзгартириш мумкин.\n18-06-2020, 16:24, Технология\n5-04-2020, 10:52, Технология\n19-03-2019, 13:05, Технология\n21-09-2018, 06:30, Технология\n13-08-2017, 16:13, Технология


Ҳасан табиб аслида ким? «Унинг қилаётган иши табобат талабларига умуман тўғри келмайди»\nБугун 21-май 09:44\nҚўшилган вақти: 22.01.2019, 18:00\nФото: «Дарё». Ҳасан табиб.\nЎзбекистонликлар ва ижтимоий тармоқ фойданувчиларига «Ҳасан табиб» номи орқали танилган андижонлик Ҳасанбой Исмоилов билан «Дарё» мухбири Миролим Исажонов суҳбат уюштирди.\nСўнгги пайтларда «Ҳасан табиб» номи ижтимоий тармоқларда, хусусан, YouTube ҳамда Facebook’да тез-тез такрорланиб, қизғин муҳокамалар марказига айланмоқда. Шаҳрихонлик табиб сифатида нафақат Ўзбекистон, балки қўшни давлатларда ҳам донғи кетган бу инсоннинг фаолиятини ёқлаганлардан кўра, қораловчилар кўпчиликни ташкил этади.\nХўш, Ҳасан табиб аслида ким? У чиндан ҳам табибми? Агар табиб бўлса, фаолияти қачондан бошланган? У нима учун ҳузурига келган беморларга фақатгина уч маҳсулот: асал, хандон писта ва нўхатни истеъмол қилишни тавсия қилади? Унинг ижтимоий тармоқлардаги шахсий саҳифаларини кимлар юритади? Блогерлар ва интернет фойдаланувчиларининг танқидларига муносабати қандай? Шу ва бошқа саволларга жавоб олиш мақсадида Шаҳрихон туманининг «Наврўз» маҳалласида истиқомат қилувчи Ҳасан табиб билан суҳбатлашиш учун унинг ҳузурига отландик.\n- Табиб сифатидаги фаолиятингизни қачондан бошлагансиз?\n- Дадам косиб бўлган. Оилада олти ўғилнинг бешинчисиман. Мен ҳам асли косибман. Олдинлари шу ҳунар билан шуғулланганман. Табиблик фаолиятимга эса ўттиз йил бўлиб қолди. Одамлар келиб мурожаат қилади. Уларнинг ҳолатини кўриб эса йўқ деёлмайман.\n- YouTube видеохостингида шахсий каналингиз борлигига кўзимиз тушди. Уни ўзингиз юритасизми?\n- Тўғрисини айтсам, интернетга унчалик тушунмайман. YouTube билан боғлиқ ишларни Сардорбек исмли укамиз юритади. Аслида бу йигит тўрт йил давомида АҚШда даволаниб, икки марта мия операциясини бошдан ўтказган. Тутқаноқ касаллигига даво тополмаган ва унга шифокорлар бу касалликнинг шифоси мавжуд эмаслиги, умрининг охирига қадар дори ичиб юришдан бошқа иложи йўқлигини таъкидлашган. Сардорбек ҳам шаҳрихонлик. У 2015 йили олдимга келди ва унинг касаллигига ташхис қўйдик. Уч-тўрт ой ичида эса у соғлом бўлиб кетди. Шундан сўнг Сардорбек «Ака ер юзида менга ўхшаб, шифо тополмай юрган беморлар жуда кўп. YouTube’га сиз ва фаолиятингиз ҳақида видеолар жойлаб турсам қаршилик қилмайсизми?», деди. Унга рад жавобини бердим. Негаки, табиблик менга ортиқча юк. Кунига йигирма соат ишлайман. Тиним йўқ ишонсангиз. Эрталаб ва тушликдан кейин қабулимга келганлар билан шуғуллансам, бошқа вақтда оғир касалларнинг ёнига олиб кетишади. Орадан бир неча ой ўтгач, Сардорбек яна ўша мавзуда гап бошлади: «Сиз ўзингизни ўйлайдиган одам экансиз. Менга ўхшаган касаллар олдингизга келиб, шифо топса ёмонми?», дея охири мени бир амаллаб кўндирди. Тўрт йилдирки, YouTube’даги видеоларимни Сардорбек жойлаб туради.\n- Олдингизга шифо топиш умидида келган инсонларнинг касаллиги турлича бўлса-да, нима сабабдан уларнинг барчасига айнан асал, хандон писта ва нўхат ейишни тавсия этасиз?\n- Қуръони Каримнинг беш жойида асалнинг шифолиги зикр этилган. Шу сабаб Ёсин сурасини ўқиймиз. Асал ва унинг шифоси тўғрисида жуда кўп бор изланишлар олиб борганман. Ўзимга тегишли қўлланма сифатидаги «Минг дард муолажаси»дан бугун дунёнинг кўплаб мамлакатларида фойдаланишяпти. Хандон писта асаб тизимини юмшатиб беради, асал эса ювади. Пистани беморнинг ёши ва асаб системасига қараб тавсия қиламан. Энг кўпи билан 11 дона писта ейишини тавсия этаман. Нўхат организмни «чўткаси» ҳисобланади. Кўпчилик нўхат еллик, дея тановул қилмайди. Аслида эса нўхатни организмга гўштдан кўра фойдаси кўпроқ. Бу уч маҳсулот фойдасини чуқур ўрганганим боис тавсия қиламан. Мия бу маҳсулотлар қувватини жамлаб, кейин организмга ташлайди ва таъсир кўрсатади.\n- Ўзбекистон халқ табобат академиясининг фаолиятингизга муносабати қандай?\n- Уч-тўрт йил олдин Россия Федерациясига борганимда, мия саратонига чалинган бир чақалоққа ташхис қўйганман ва буни кўрган соҳа ходимлари мени табобат бўйича ишга таклиф этишди. Аммо бунга рози бўлмадим. Ўша йили юртимизга қайтгач, ҳуқуқ тартибот органи ходимларига учрадим. Туман ИИБ, туман прокуратураси ва туман солиқ бўлимидагилар билан гаплашдим ҳамда ўша йилдан бошлаб йиллик декларация тўлаб келаяпман. Қуръон ўқиб даволаш фаолиятим ноқонуний эмас. Яқинда Президентимиз халқ табобатини ривожлантириш бўйича имзолаган қарорини эшитиб, қувониб кетдим. Ўзбекистон халқ табобат академиясига лицензия олиш учун керакли ҳужжатларни топширганман. Энди уларнинг жавобини кутаяпман.\n- Айрим блогерларнинг сиз ва фаолиятингиз ҳақидаги материаллари ижтимоий тармоқ фойдаланувчилари орасида қизғин муҳокамаларни юзага келтиряпти. Танқидий изоҳлар ғашингизни келтирмаяптими?\n- Бундан бехабарман ва уларнинг фикри мен учун қизиқ эмас. Олдимга фақат Шуҳрат ва Анвар ака исмли блогерлар келган холос. Шуҳрат ҳатто онамни олдингизга олиб келаман, деганди. Кейин менга нисбатан билдирган салбий фикрларидан ҳайрон бўлдим. Қолган блогерларнинг барча фикрлари ёлғон ва туҳмат. Уларнинг ҳеч бири ёнимга келмаган.\n- Айтишларича, таниқли санъат соҳаси вакиллари ҳам сизга мурожаат қилиб туришаркан...\n- Бу бор гап. Аммо улар қайси қўшиқчию актёрлар эканлигини айтолмайман. Яқинда бир актёр оғир ҳолатда машинада келди ва муолажаларга тўғри амал қилгани учун қисқа фурсатда оёққа туриб кетди.\n16 450 000 сўм даромад солиғи тўлаган\nҲасан табиб билан кечган суҳбатимиздан очиғи кўнглим тўлмади. 1 соату 13 дақиқа давом этган мулоқотимиз мобайнида у баъзи саволларимга мужмал жавоб берди. Ҳатто унинг айрим жавобларидан кулишни ҳам, куйишни ҳам билмайсан киши.\nШундан сўнг Шаҳрихон туман давлат солиқ инспекцияси мурожаат қилдим. Мазкур ташкилотдан олинган маълумотларга кўра, Ҳасан домла ҳақиқатдан 2016 йилдан бери солиқ тўловчи сифатида фаолият кўрсатиб келади. У жисмоний шахс сифатида 2016–2017 йил жами йиллик даромади тўғрисида декларация топширган ҳамда ўрганиш кунигача 16 450 000 сўм даромад солиғи тўлаган.\n«Даволаш усуллари табобат талабларига зид»\nМен авваллари бу инсонни даволаш усулларига қизиқмасдим. Яқинда ходимларим унинг ҳаммага бир хил ташхис қўйиб, даволаётганини видеога олиб келишди. Уни ўзи билан кўришганда ҳам бу йўл билан касал даволаб бўлмаслигини айтиб, керакли маслаҳатларни бердим. Келгусида бизнинг ташкилотга аъзо бўлиши ва унинг тартибларини тушунтирдим. Ўзи яхши, ақлли одамга ўхшади. Аммо қилаётган иши табобат талабларига умуман тўғри келмайди. У шу пайтгача кимларни қайси касалликдан халос этгани тўғрисида бизда аниқ маълумотлар йўқ. Ҳасанбой агар биз айтган ҳужжатларни тўлиқ тайёрлаб келса, унинг фаолиятини чуқур ўрганиб, сўнг бирор аниқ жавоб айтишимиз мумкин.\nИброҳимжон Асқаров, Ўзбекистон табобат академияси раиси


Макрон Франция хавфсизлиги издан чиқиши тўғрисида учинчи мактубни олди - Daryo\n23:56, 16.05.2021 25684\nФранциянинг 90 дан ортиқ нафақага чиққан полициячиси мамлакатнинг хавфсизлик масалаларига жиддий эътибор қаратишини талаб қилиб, давлат раҳбари Эммануэль Макронга хат ёзди. Бу ҳақда Valeurs Actuelles нашрига таяниб, «РБК» хабар берди.\nЭслатиб ўтамиз, 2020 йилнинг октябрь ойида Францияда тарих фани ўқитувчиси ўқувчиларга Charlie Hebdo нашри томонидан чоп этилган Муҳаммад пайғамбар (с.а.в.)нинг карикатура суратини кўрсатган. Шундан сўнг ўқитувчи чеченистонлик 18 ёшли муҳожир томонидан ўлдирилган. Бу воқеа Францияда кенг жамоатчиликнинг муҳокамасига сабаб бўлди. Ўлдирилган ўқитувчи билан видолашиш маросимида Франция президенти Эммануэль Макрон мамлакат сўз эркинлигидан, жумладан, карикатура борасидаги эркинликдан воз кечмаслигини маълум қилган. Франция президентининг мазкур баёноти ортидан Яқин Шарқдаги баъзи мамлакатларда Францияда ишлаб чиқарилган маҳсулотларни бойкот қилиш бошланди.\nКейинчалик Макрон Муҳаммад (с.а.в.) карикатуралари туфайли мусулмонларда пайдо бўлган ҳис-туйғуларни тушунишини айтди, аммо уларни ҳукумат эмас, мустақил ОАВлар чиқараётганини таъкидлади.\n22:10, 25.05.2021 95687\n23:51, 05.06.2021 85046\n23:55, 18.06.2021 55108\n21:55 Бугун 254\n21:35 Бугун 1327\n21:13 Бугун 1895\n20:55 Бугун 3856\n03:11 Бугун 96723\n22:37, 19.06.2021 71618\n23:41, 18.06.2021 62908\n08:02, 19.06.2021 61240


United Airlines йўловчи билан боғлиқ можаро сабабли 800 млн доллар йўқотди\n07:53 / 12.04.2017\nUnited Airlines авиакомпаниясининг бозор қиймати унинг хавфсизлик ходимлари бир йўловчини самолётдан зўравонлик билан тушириб юборганлари билан боғлиқ можародан кейин 800 млн долларга камайиб кетди. Бу ҳақда Gizmodo нашри хабар бермоқда.\nКомпаниянинг бозор қиймати 22,5 млрд доллардан 21,7 млрд долларгача тушиб кетган.\nАввалроқ USA Today нашри United Airlines ходимлари ўзларига самолётда жой етмагани сабабли Чикаго-Луисвилл рейси йўловчисини куч қўллаб тушириб юборганлари ҳақида маълум қилганди. Аввал компания ўз мижозларига жойни бўшатиб беришлари учун 400 доллар, сўнгра 800 доллар таклиф қилган, бироқ ҳеч ким бунга рози бўлмаган.\nЎшанда "ортиқча" йўловчи тасодифий танлаш йўли билан танлаб олинган. Танлаб олинган йўловчилардан бири, мижозлари ёнига кетаётган шифокор самолётни тарк этишдан бош тортганда, хавфсизлик ходимлари унга куч ишлатишган. Оқибатда эркак тан жароҳатлари олган, рейс эса 2 соатга ушлаб қолинган. Гувоҳлар томондан тасвирга олинган ушбу ҳолат видеоси интернетда жойлаштирилган. Кейинроқ авиакомпания раҳбари Оскар Мунос бўлиб ўтган ҳолат учун твиттерда узр сўраган ва авиакомпания вазиятни ўрганиб чиқишини ҳамда жабрланган эркак билан можарони босди-босди қилиш учун боғланганини маълум қилган.\nSouth China Morning Post нашрининг ёзишича, жабрланган йўловчи хитой миллатига мансуб 69 ёшли шахс бўлган. Хитойнинг Weibo ижтимоий тармоғида бу воқеа 120 млн фойдаланувчининг ғазабини келтирган ва улар АҚШ авиакомпанияси хизматларига бойкот эълон қилишга чақиришган. Блогерлар айниқса кекса ёшли эркакка жароҳатлар етказилганидан аччиқланишган. Видеолардан бирида унинг юзи қонга беланганини ҳам кўриш мумкин.\nThe Hill нашрининг ёзишича, АҚШ вакиллар палатасининг транспорт ва инфратузилма қўмитасининг юқори лавозимли мансабдор шахси Элеанор Холмс Нортон бу воқеани муҳокама қилишга чақирган.\nХитойда йўловчи самолётни “шамоллатиб юбормоқчи” бўлди\n08:01 / 01.05.2018\n16:10 / 28.02.2018